Michael Hill
mdhillca@gmail.com
Fájlok és dokumentumok üres CD-re/DVD-re írása.
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Fájlok CD-re/DVD-re írása

A CD/DVD író segítségével üres lemezre írhatja fájljait. A fájlkezelőben azonnal megjelenik a CD/DVD írásának lehetősége, amint behelyez egy CD-t a CD/DVD író meghajtóba. A fájlkezelő lehetővé teszi fájlok átvitelét más számítógépekre, vagy biztonsági mentések készítését a fájlok üres lemezre írásával. Fájlok CD-re vagy DVD-re írásához:

Helyezzen egy üres lemezt a CD/DVD író meghajtójába.

A képernyő alján megjelenő Üres CD/DVD-R lemez értesítésben válassza a Megnyitás CD/DVD készítővel lehetőséget. Megnyílik a CD/DVD készítő mappa ablaka.

(Választhatja a fájlkezelő oldalsávjában az Eszközök alatt az Üres CD/DVD elemet is.)

A Lemeznév mezőbe írjon be egy nevet.

Húzza vagy másolja a kívánt fájlokat az ablakba.

Nyomja meg a Lemezre írás gombot.

A Válassza ki az írandó lemezt alatt válassza ki az üres lemezt.

(Ehelyett választhatja a Lemezkép lehetőséget is. Ez a fájlokat egy lemezképbe helyezi, amely a számítógépére kerül mentésre. Ezt a lemezképet később kiírhatja egy üres lemezre.)

Az írási sebesség, az ideiglenes fájlok helyének és más beállítások módosításához válassza a Tulajdonságok elemet. Az alapbeállításoknak megfelelőeknek kell lenniük.

Az írás megkezdéséhez nyomja meg az Írás gombot.

Ha bejelölte a Több másolat írása négyzetet, akkor a program bekéri a további lemezeket.

Ha a lemez írása kész, akkor a számítógép automatikusan kiadja azt. Válasszon a Több másolat készítése lehetőség, vagy a Bezárás gomb közül.

# Ha a lemez írása nem sikerült

Néha a számítógép nem rögzíti megfelelően az adatokat, ilyenkor a lemezre írt fájlokat nem fogja látni a lemez következő behelyezésekor a számítógépbe.

Ebben az esetben próbálja alacsonyabb, például 48x helyett 12x-es sebességen újraírni a lemezt. A lassabb írás megbízhatóbb. A sebességet a CD/DVD készítő ablak Tulajdonságok gombjára kattintva választhatja ki.