Гномов пројекат документације
gnome-doc-list@gnome.org
Приступите интернету — бежично.

# Повезивање на бежичну мрежу

Ако имате раћунар са бежичном картицом, можете да се повежете на бежичну мрежу којој сте у домету да бисте добили приступ интернету, видели дељене датотеке на мрежи, и тако даље.

Кликните на иконицу мреже на горњој траци и кликните на назив мреже на коју желите да се повежете.

Ако назив мреже није на списку, покушајте да кликнете на Још да видите да ли је мрежа при дну списка. Ако још увек не видите мрежу, може бити да сте ван домета или да је мрежа можда скривена.

Ако је мрежа заштићена лозинком (кључем шифровања), унесите је када вам буде била затражена и кликните на Успостави везу.

Ако не знате кључ, може бити да је записан на полеђини бежичног усмеривача или основне поставе, у приручнику упутства, или ћете морати да питате особу која администрира бежичну мрежу.

Иконица мреже ће променити изглед како рачунар буде покушавао да се повеже на мрежу.

Ако је повезивање успешно обављено, иконица ће се променити у тачкице са неколико усправних штапића изнад. Више штапића означавају јачу везу са мрежом. Ако нема много штапића, веза је слаба и неће бити много поуздана.

Ако повезивање на мрежу није успешно, од вас може бити затражено да поново унесете вашу лозинку или вас може обавестити да је веза са мрежом прекинута. Узрок овоме може бити велики број ствари. Можда сте унели погрешну лозинку, бежични сигнал може бити превише слаб, или можда бежична картица вашег рачунара није исправна. За више помоћи погледајте .

Јача веза на бежичну мрежу не мора обавезно да значи да ћете имати бржу везу на интернет, или да ћете имати веће брзине преузимања. Бежична веза повезује ваш рачунар на уређај који обезбеђује везу на интернет (на усмеривач или модем), али ове две везе су заправо различите, тако да ће радити при другачијим брзинама.