Έργο Τεκμηρίωσης GNOME
gnome-doc-list@gnome.org
Για να ρυθμίσετε τις περισσότερες συνδέσεις δικτύου, το μόνο που χρειάζεστε είναι να συνδεθείτε με ένα καλώδιο δικτύου.
Δημήτρης Σπίγγος
dmtrs32@gmail.com 2012
Φώτης Τσάμης
ftsamis@gmail.com 2009
Μάριος Ζηντίλης
m.zindilis@dmajor.org 2009 , 2010
Θάνος Τρυφωνίδης
tomtryf@gmail.com 2012

# Σύνδεση με ένα ενσύρματο δίκτυο (έθερνετ)

Για να ρυθμίσετε τις περισσότερες ενσύρματες συνδέσεις δικτύου, το μόνο που χρειάζεστε είναι να συνδεθείτε με ένα καλώδιο δικτύου. Το εικονίδιο του δικτύου στην πάνω γραμμή πρέπει να περιστραφεί ή να κινηθεί για λίγα δευτερόλεπτα και έπειτα θα αλλάξει σε ένα εικονίδιο "πρίζας" όταν συνδεθείτε.

Εάν αυτό δεν συμβεί, θα πρέπει πρώτα να βεβαιωθείτε ότι το καλώδιο δικτύου συνδέθηκε. Ένα άκρο του καλωδίου πρέπει να συνδεθεί σε μια θύρα ορθογώνιου έθερνετ (δικτύου) στον υπολογιστή σας και η άλλη άκρη πρέπει να συνδεθεί σε έναν διακόπτη, δρομολογητή, πρίζα τοίχου δικτύου ή κάτι παρόμοιο (ανάλογα με τη διαμόρφωση δικτύου που έχετε). Μερικές φορές, ένα φως δίπλα στη θύρα έθερνετ θα δείξει ότι είναι συνδεμένο και ενεργό.

Δεν μπορείτε να συνδέσετε έναν υπολογιστή άμεσα σε έναν άλλο με ένα καλώδιο δικτύου (τουλάχιστον, όχι χωρίς κάποια πρόσθετη ρύθμιση). Για να συνδέσετε δύο υπολογιστές, θα πρέπει να τους συνδέσετε και τους δυό σε έναν κόμβο δικτύου, δρομολογητή ή διακόπτη.

Εάν δεν συνδεθήκατε ακόμα, το δίκτυό σας μπορεί να μην υποστηρίζει αυτόματη διαμόρφωση (DHCP). Σε αυτήν την περίπτωση θα πρέπει να το ρυθμίσετε χειροκίνητα.