Sodelavci wiki dokumentacije Ubuntu
Dokumentacijski projekt GNOME
gnome-doc-list@gnome.org
Prepričajte se, da so nastavitve omrežja pravilne in se pripravite za naslednjih nekaj korakov odpravljanja težav.

# Odpravljanje težav z brezžičnimi omrežji

Preverite svojo internetno povezavo.

V naslednjem koraku boste preverili nekaj osnovnih podatkov o svoji brezžični povezavi. S tem boste preverili, da vaše težave ne povzroča relativno enostavna težava kot je izklopljena brezžična povezava in se pripravili na naslednjih nekaj korakov za odpravljanje težav.

Prepričajte se, da vaš prenosnik ni povezan z žično internetno povezavo.

V primeru da imate zunanjo brezžično kartico (kot je brezžična kartica USB ali kartica PCMICA), se prepričajte, da je vstavljena v ustrezen prostor na računalniku.

V primeru da je brezžična kartica znotraj računalnika, se prepričajte, da je stikalo brezžičnega prilagodilnika vklopljeno.

Kliknite na ikono omrežja in se prepričajte, da je Brezžično omrežje VKLOPLJENO. Preverite tudi, da letalski način ni vklopljen.

Odprite Terminal, vtipkajte nm-tool in pritisnite Enter.

Program bo prikazal podrobnosti o vaši brezžični strojni opremi in stanju povezave. Poglejte po seznamu podatkov in si oglejte, če obstaja odsek povezan z vašo brezžično kartico. Podatki za omrežno napravo so ločeni z vrstico črtic. V primeru da najdete vrstico z besedilom `Stanje: povezano`, vaša brezžična kartica deluje in je povezana z brezžičnim usmerjevalnikom.

V primeru da ste povezani s svojim brezžičnim usmerjevalnikom in še vedno ne morete dostopati do interneta, morda vaš usmerjevalnik ni nastavljen pravilno ali pa ima vaš ponudnik internetnih storitev tehnične težave. Preglejte svoj usmerjevalnik in vodiče za nastavitev svojega ponudnika internetnih storitev ali stopite v stik s podporo svojega ponudnika internetnih storitev.

V primeru da izhod nm-toll ne nakazuje, da ste bili povezani z omrežjem, kliknite Naprej za nadaljevanje z naslednjim delom vodnika za odpravljanje težav.