Општи савети које треба имати на уму приликом коришћења интернета
Стивен Ричардс
steven.richardspc@gmail.com

# Останите безбедни на интернету

Могући разлог због кога користите Линукс је одлична безбедност по којој је познат. Један од разлога због којих је Линукс релативно безбедан од злонамерних програма и вируса је због малог броја људи који га користе. Вируси су намењени популарнијим оперативним системима као што је Виндоуз, који имају знатно већи број корисника. Линукс је такође врло безбедан због своје природе отвореног кода која омогућава зналцима да измене и побољшају функције безбедности које се налазе у свакој диструбуцији.

Упркос мерама које су предузете како би се обезбедила безбедност ваше инсталације Линукса, увек постоје слабости. Као просечан корисник на интернету још увек можете бити осетљиви на:

Преваре упецавања (вебсајтови који покушавају да дознају поверљиве податке путем обмане)

Прослеђивање злонамерних ел. порука

Програме са лошим намерама (вируси)

Неовлашћени удаљени/локални мрежни приступ

Да сачувате безбедност на мрежи, упамтите добро следеће савете:

Припазите на ел. пошту, прилоге, или везе које су вам послали људи које не познајете.

Ако је понуда веб сајта превише добра да би била истинита, или ако вам тражи поверљиве податке који изгледају неопходни, размислите два пута о томе које податке шаљете и о могућим последицама ако тај податак злоупотребе крадљивци идентитета или други зликовци.

Будите пажљиви приликом додељивања неком програму овлашћења на нивоу администратора, нарочито онима које пре тога нисте користили или програмима који су слабо познати. Обезбедити било коме/било шта са овлашћењима на нивоу администратора излаже ваш рачунар високом нивоу искоришћавања.

Будите сигурни да сте покренули само неопходне услуге удаљеног приступа. Покретање ССХ-а или ВНЦ-а може бити корисно, али такође оставља ваш рачунар отвореним за упаде ако није обезбеђен на прави начин. Тазмотрите употребу мрежне баријере да заштитите рачунар од упада.