Majkl Hil
mdhillca@gmail.com
Nabacite datoteke i dokumenta na prazan CD ili DVD koristeći program za rezanje CD/DVD diskova.

# Zapišite datoteke na CD ili DVD

Možete da nabacite datoteke na prazan disk koristeći Tvorca CD/DVD-a. Opcija za rezanje Cd-a ili DVD-a će se pojaviti u upravniku datoteka čim ubacite disk u čitač diskova. Upravnik datoteka vam dopušta da prenesete datoteke na druge računare ili da obavite stvaranje rezervi nabacivanjem datoteka na prazan disk. Da narežete datoteke na CD ili DVD:

Ubacite prazan disk u vaš uređaj za rezanje diskova.

U obaveštenju Prazan prepisivi CD/DVD koji će se pojaviti pri dnu ekrana, izaberite Otvori Tvorcem CD/DVD-a. Otvoriće se prozor fascikle Tvorca CD/DVD-a.

(Možete takođe da kliknete i na Prazan prepisivi CD/DVD u odeljku Uređaji u bočnoj površi upravnika datoteka.)

U polje Naziv diska, upišite naziv za disk.

Prevucite ili umnožite željene datoteke u prozor.

Kliknite Nareži na disk.

U prozorčetu pod Izaberite disk za zapisivanje, izaberite prazan disk.

(Možete da izaberete i Datoteka odraza. Ovim ćete nabaciti datoteke u odraz diska, koji će biti sačvan na vašem računaru. Ovaj odraz diska ćete moći da narežete na prazan disk nekom drugom prilikom.)

Kliknite Osobine ako želite da podesite brzinurezanja, mesto privremenih datoteka, i ostale opcije. Osnovne opcije bi trebale da budu zadovoljavajuće.

Kliknite na dugme Nareži da započnete zapisivanje.

Ako izaberete Nareži više primeraka, od vas će biti zatraženi dodatni diskovi.

Nakon završenog narezivanja diska, isti će biti samostalno izbačen. Izaberite Napravi još primeraka ili Zatvori da izađete.

# Ako disk nije ispravno narezan

Ponekada računar neće ispravno zapisati podatke, i vi nećete biti u mogućnosti da vidite datoteke koje ste nabacili na disk kada ga budete ubacili u računar.

U tom slučaju, pokušajte ponovo da narežete disk ali koristite manju brzinu rezanja, npr. 12h umesto 48h. Rezanje manjim brzinama je pouzdanije. Možete da izaberete brzinu klikom na dugme Osobine u prozoru Tvorcu CD/DVD-a.