Одредите који подаци ће бити приказани у колонама у прегледу списком.
Фил Бул
philbull@gmail.com
Мајкл Хил
mdhillca@gmail.com

# Поставке колона списка управника датотека

Постоји 9 колона података које можете да прикажете у прегледу списком у управнику датотека. Кликните Датотеке на горњој траци, изаберите Поставке а затим језичак Колоне списка да одаберете које колоне ће бити видљиве.

Користите дугмад Премести горе и Премести доле да одаберете поредак у коме ће бити приказане изабране колоне.

# Назив

Назив фасцикли и датотека у фасцикли коју прегледате.

# Величина

Величина фасцикле је дата као број ставки које се налазе у фасцикли.

# Врста

Приказује фасциклу, или врсту датотеке као што је ПДФ документ, ЈПЕГ слика, МП3 звук, и још тога.

# Измењено

Приказује датум и време када је последњи пут измењена датотека.

# Власник

Име корисника који поседује фасциклу или датотеку.

# Група

Приказује групу која поседује датотеку. На мојим кућним рачунарима, сваки корисник се налази у својој сопственој групи. Групе се понекад користе у окружењима удружења, где корисници могу бити у групама према одељењу или пројекту.

# Овлашћења

Приказује овлашћења за приступ датотеци нпр. drwxrw-r--

Први знак - је врста датотеке. - значи обична датотека и d значи директоријум (фасцикла).

Следећа три знака rwx одређују овлашћења за корисника који поседује датотеку.

Следећа три rw- одређују овлашћења за све чланове групе која поседује датотеку.

Последња три знака у колони r-- одређују овлашћења за све остале кориснике на систему.

Сваки знак има следеће значење:

r : Дозвољено читање.

w : Дозвољено писање.

x : Дозвољено извршавање.

- : Нема овлашћења.

# МИМЕ врста

Приказује МИМЕ врсту ставке.

# Путања

Путања до места на коме се налази датотека.