Jūs varat ierakstīties savā sistēmā, izmantojot atbalstītu pirkstu nospiedumu skeneri.
GNOME dokumentācijas projekts
gnome-doc-list@gnome.org
Paul W. Frields
stickster@gmail.com

# Ierakstīties ar pirkstu nospiedumu

Ja jūsu sistēmai ir atbalstīts pirkstu nospiedumu skeneris, jūs varat ierakstīt savus pirkstu nospiedumus un izmantot tos, lai ierakstītos sistēmā. Lai veiktu zemāk aprakstītās darbības, vajadzīgas administratora tiesības.

Pirmkārt, ierakstiet pirksta nospiedumu, pēc kura sistēma var jūs atpazīt.

Ja jūsu āda ir par sausu, var rasties grūtības ar pirkstu nospiedumu ierakstīšanu. Tādā gadījumā mazliet samitriniet pirkstus, noslaukiet tos ar tīru drānu, kas neatstāj pūkas, un mēģiniet vēlreiz.

Spiediet uz sava vārda augšējā joslā, tad uz līdzās esošā attēla, lai atvērtu logu Lietotāju konti.

Atbloķējiet pieeju konta iestatījumiem, nospiežot pogu Atslēgt rīka Lietotāju konti augšējā labajā stūrī.

Ievadiet savu paroli pēc pieprasījuma.

Spiediet Atslēgts pie Ierakstīšanās ar pirksta nospiedumu.

Izvēlieties, kuru pirkstu ierakstīt, piemēram, labo rādītājpirkstu, kreiso rādītājpirkstu vai kādu citu. Tad spiediet Uz priekšu.

Pārvelciet izvēlēto pirkstu pāri lasītājam mērenā ātrumā trīs reizes. Katru reizi, kad lasītājam izdodas atpazīt pirksta nospiedumu, plaukstas attēls pārvērtīsies par pirksta nospieduma attēlu ar ķeksi. Pēc trešā sekmīgā vilkuma redzēsiet ziņojumu Darīts!.

Spiediet Uz priekšu. Redzēsiet apstiprinājumu, ka pirksta nospiedums sekmīgi saglabāts. Spiediet Aizvērt, lai pabeigtu.

Tagad pārbaudiet, vai jauniestatītā ierakstīšanās ar pirksta nospiedumu strādā. Arī tad, ja saglabājāt pirksta nospiedumu, vēl joprojām varat ierakstīties ar paroli.

Saglabājiet atvērtās datnes un izrakstieties (spiediet uz sava vārda augšējā labajā stūrī, tad izvēlieties Izrakstīties…).

Sistēma prasīs jums apstiprinājumu. Spiediet Izrakstīties, lai apstiprinātu savu izvēli. Parādās ierakstīšanās ekrāns.

Ierakstīšanās ekrānā izvēlieties no saraksta savu lietotāja vārdu. Parādīsies paroles ievades forma.

Spiediet pirkstu nospieduma pogu pa labi un augšup no jūsu vārda, pirms pagājušas 30 sekundes.

Pirkstu nospieduma poga ir apzīmēta ar plaukstas attēlu. Pēc 30 sekundēm tā pazudīs, un tad jūs varēsiet ierakstīties tikai ar paroli. Ja vēlaties mēģināt vēlreiz, spiediet pogu Atcelt un atgriezieties pie iepriekšējā soļa.

Pārvelciet kādu no reģistrētajiem pirkstiem mērenā ātrumā pirkstu nospiedumu lasītājam. Ja lasītājs to atpazīs, notiks jūsu ierakstīšanās sistēmā.

Ja iepriekš tika izveidots ierakstīšanās atslēgu saišķis, tas ir noslēgts ar jūsu paroli. Lai to atslēgtu, ievadiet savu paroli.