Pode iniciar sesión no seu sistema usando un lector de pegadas dixitais compatíbel.
Proxecto de documentación de GNOME
gnome-doc-list@gnome.org
Paul W. Frields
stickster@gmail.com
Fran Dieguez
frandieguez@gnome.org 2011, 2012.

# Iniciar sesión con unha pegada dixital

Se o seu sistema ten un lector de pegadas dixitais, pode gravar a súa pegada e usala para iniciar sesión. Debe ter permisos de administración para realizar estes pasos.

Primeiro, grave unha pegada coa que o sistema lle pode identificar.

Se o seu dedo está demasiado seco, pode que teña dificultade para rexistrar a súa pegada dixital. Se isto acontece, humedeza lixeiramente o dedo, séqueo cun pano limpo e sen pelusa, e volva a tentalo.

Prema sobre o seu nome na barra superior, seleccione Configuracións do sistema e abra Contas de usuario.

Prema o botón Desbloquear na esquina inferior esquerda e insira un contrasinal.

Escriba o seu contrasinal no prompt.

Seleccione a opción «Desactivado» xunto a «Inicio de sesión coa pegada dixital».

Seleccione unha opción para a pegada dixital que desexa rexistrar. Pode elixir o seu dedo índice dereito, o dedo índice esquerdo, ou un dedo diferente. A continuación, seleccione Continuar.

Pase o dedo seleccionado tres veces a unha velocidade moderada por enriba do seu lector de pegadas dixitales. Cada vez que o lector de pegadas dixitais recoñece a pegada dixital correcta, a imaxe correspondente a unha man transformarase nunha imaxe de pegada dixital cunha marca de verificación. Despois da terceira pasada, verá o mensaxe Feito

Seleccione Continuar. Verá unha mensaxe de confirmación de que a súa pegada dixital gardouse correctamente. Selecione Pechar para finalizar.

Agora comprobe que funciona o seu novo inicio de sesión con pegada dixital. Se rexistra unha pegada dixital, aínda ten a opción de iniciar sesión co seu contrasinal.

Garde calquera traballo aberto e logo saia da sesión. Seleccione o seu nome na esquina superior dereita e seleccione Saír da sesión….

Aparecerá unha mensaxe de confirmación. Seleccione Saír da sesión para confirmar. Aparecerá a pantalla de inicio.

Na pantalla de inicio de sesión, seleccione o seu nome de usuario da lista. Aparecerá o formulario de entrada de contrasinal.

Nos seguintes 30 segundos, seleccione o botón da pegada dixital de arriba á dereita do seu nome.

O botón de pegada dixital está etiquetado cunha imaxe dunha man. Se o contador chega a cero, o botón desaparecerá e só se lle permitirá iniciar sesión cun contrasinal. Se quere tentalo de novo, seleccione o botón Cancelar e volva ao paso anterior.

Pase o dedo que rexistrou a unha velocidade moderada sobre o escáner de pegada dixital. Iniciarase a sesión.

Se creou anteriormente un anel de chaves, está asegurando co seu contrasinal. Para desbloquealo escriba o seu contrasinal.