Como activar Teclas do rato para premer e mover o punteiro do rato co teclado numérico.
Phil Bull
philbull@gmail.com
Shaun McCance
shaunm@gnome.org
Fran Dieguez
frandieguez@gnome.org 2011, 2012.

# Facer clic e mover o punteiro do rato usando as frechas do teclado

Se ten dificultades ao usar un rato ou outro dispositivo apuntador, pode controlar o punteiro do rato usando o teclado numérico do seu teclado. Esta característica chámase teclas de rato.

Prema Alt Tab para trocar entre as xanelas.

Use as frechas dereita e esquerda para seleccionar o menú de acceso universal e prema Intro.

Use as teclas de frecha arriba e abaixo para seleccionar Teclas do rato e prema Intro.

Comprobe que a tecla Bloq Num está desactivada. Agora poderá mover o punteiro do rato usando o teclado numérico.

Estas instrucións indican a maneira máis rápida de activar as teclas do rato usando só o teclado. Seleccione Configuración de acceso universal para ver máis opcións de accesibilidade.

O teclado numérico é un conxunto de botóns numéricos do seu teclado, normalmente dispostos nunha matriz cadrada. Se o seu teclado non ten teclado numérico (por exemplo, o teclado dun portátil), pode que teña que manter premida a teclad Función (Fn) e usar outras teclas do seu teclado como un teclado numérico. Se usa esta característica a miúdo nun portátil, pode comprar teclados numéricos USB externos.

Cada número do teclado numérico correspóndese cun enderezo. Por exemplo, ao premer a tecla 8 moverase ao punteiro cara arriba e ao premer 2 moverase cara abaixo. Ao premer a tecla 5 farase unha pulsación co rato e ao premer dúas veces rapidamente farase unha dupla pulsación.

A maioría dos teclado ten unha tecla especial que permite facer unha pulsación dereita; xeralmente esta cerca da barra espaciadora. Porén teña en conta que esta tecla responde onde está o foco do teclado, non onde está o punteiro do rato. Consulte a para obter máis información sobre como facer unha pulsación dereita mantendo premida a tecla 5 ou co botón esquerdo do rato.

Se quere usar o teclado numérico para teclear números cando está activada a opción de teclas do rato, active Bloq Num. O rato non se pode controlar co teclado numérico mentres estea activado Bloq Num.

As teclas numéricas normais, situadas nunha fila na parte superior do teclado, non controlan o punteiro do rato. Só poden facelo as teclas do teclado numérico.