Consellos para reducir o consumo de enerxía do seu computador.
Proxecto de documentación de GNOME
gnome-doc-list@gnome.org
Phil Bull
philbull@gmail.com
Ekaterina Gerasimova
kittykat3756@gmail.com
Fran Dieguez
frandieguez@gnome.org 2011, 2012.

# Use menos enerxía para mellorar a vida da súa batería

Os computadores poden empregar unha gran cantidade de enerxía. Mediante o uso de algunhas estratexias sinxelas de aforro de enerxía, pode reducir a súa factura da luz e axudar ao medio ambiente.

# Consellos xerais

Suspenda o seu computador cando non o estea usando. Isto reduce significativamente a enerxía que consule e pode reanudar o seu computador moi rapidamente.

Apague o computador cando non o use durante un período longo de tempo. Algunha xente cree que ao apagar o computdor de forma regular pode causar que arrinque máis rápido, pero iste non é o caso.

Use as preferencias de Enerxía nas Preferencias do sistema para cambiar as súas preferencias de enerxía. Existen algunhas opcións que lle permitirán aforrar enerxía: pode escurecer automaticamente a pantalla despois dun tempo, reducir o brillo da pantalla (nos portátiles) e pode facer que o seu computador se suspenda automaticamente se non o usa durante un tempo.

Apague os seus dispositivos externos (como as impresoras e escáneres) cando non os use.

# Portátiles, miniportátiles e outros dispositivos con baterías

Reducir o brillo da pantalla; o consumo da enerxía da pantalla supón unha parte significativa do consumo de enerxía total dun portátil.

A maioría dos portátiles teñen botóns no teclado (ou nos atallos do teclado) que pode usar para reducir o brillo.

Se non precisa a conexión a Internet por un momento, apague a tarxeta sen fíos/bluetooth. Estes dispositivos funcionan emitindo ondas de radio as cales precisan un pouco de enerxía.

Algúns computadores teñen un interruptor físico que pode usarse para apagalo, mentres que outros usan unha combinación de teclas. Pode vovler a activalo de novo cando o precise.

# Máis consellos avanzados

Reducir o número de tarefas que se están executando en segundo plano. Os computadores usan máis enerxía cando teñen máis tarefas que facer.

A maioría dos aplicativos en execución fan moi pouco cando non está usándoos activamente. Porén, os aplicativos que recollen datos de forma frecuente desde internet, reproducen música ou filmes poden ter impacto no seu consumo de enerxía.