Екатерина Герасимова
kittykat3756@gmail.com
Мајкл Хил
mdhillca@gmail.com
Допустите другима да прегледају и посредују са вашом радном површи користећи ВНЦ.

# Делите радну површ

Можете да допустите другима да прегледају и управљају вашом радном површином са другог рачунара са програмом за преглед радне површи. Подесите Дељење радне површи да дозволите другима да приступе вашој радној површи и да подесе поставке безбедности.

У прегледу Активности, кликните на дугме мреже у полетнику и отворите Дељење радне површи.

Да пустите друге да прегледају вашу радну површ, изаберите Допусти осталим корисницима да виде моју радну површ. Ово значи да ће неко други бити у могућности да покуша да се повеже на ваш рачунар и да прегледа шта се налази на вашем екрану.

Да пустите друге да посредују са вашом радном површи, изаберите Остали корисници могу да управљају мојом радном површи. Ово може да омогући другој особи да помера вашег миша, покреће програме, и разгледа датотекена вашем рачунару, у зависности од безбедносних подешавања која тренутно користите.

# Безбедност

Врло је важно да размотрите читав обим сваке безбедносне опције пре него ли је измените.

## Потврдите приступ вашем рачунару

Ако желите да будете у могућности да одаберете да ли ћете дозволити некоме да приступи вашој радној површи, изаберите Ви морате одобрити сваки приступ овом рачунару. Ако искључите ову опцију, нећете бити упитани да ли желите да дозволите некоме да се повеже на ваш рачунар.

Ова опција је унапред изабрана.

## Укључите лозинку

Да захтевате да други људи користе лозинку приликом повезивања на вашу радну површ, изаберите Захтевај да корисник унесе ову лозинку. Ако не користите ову опцију, свако може да покуша да види вашу радну површ.

Ова опција је унапред исључена, али бисте требали да је укључите и да поставите безбедносну лозинку.

## Дозволите приступ вашој радној површи преко Интернета

Ако ваш усмеривач подржава УПнП Интернет протокол уређаја мрежног пролаза и исти је укључен, можете да дозволите другим људима који нису на вашој локалној мрежи да виде вашу радну површ. Да омогућите ово, изаберите Аутоматски подеси УПнП усмеривач да отвори и проследи портове. Алтернативно, можете ручно да подесите ваш усмеривач.

Ова опција је унапред искључена.

# Прикажите иконицу у обавештајној зони

Да бисте могли да искључите некога ко прегледа вашу радну површ, потребно је да укључите ову опцију. Ако изаберете Увек, ова иконица ће бити видљива без обзира да ли неко прегледа вашу радну површ или не.

Ако је ова опција искључена, могуће је да се неко повеже на вашу радну површ без вашег знања, у зависности од безбедносних подешавања.