Kliknite na sat na gornjoj traci i idite na Podešavanja datuma i vremena da izmenite datum i vreme.
Gnomov projekat dokumentacije
gnome-doc-list@gnome.org

# Izmenite datum i vreme

Ako su prikazani datum i vreme na gornjoj traci netačni ili u pogrešnom formatu, možete da ih izmenite:

Kliknite na sat na sredini gornje trake i izaberite Podešavanja datuma i vremena.

Moraćete da kliknete na Otključaj i da upišete administratorsku lozinku.

Podesite datum i vreme klikom na strelice da izaberete godinu, dan, sat i minut. Možete da izaberete mesec iz padajućeg spiska.

Ako vam odgovara, možete da postavite da se sat samostalno ažurira tako što ćete uključiti Mrežno vreme.

Kada je uključeno Mrežno vreme, računar će povremeno da usaglašava časovnik sa vrlo preciznim satom na internetu, tako da nećete morati da to radite ručno. Ovo će raditi samo ako ste povezani na internet.

Možete takođe da izmenite na koji način će časovnik biti prikazan tako što ćete uključiti ili 24-časovni format ili 12-časovni (PrP/PoP).