Користите Сигурни сеф (или неки други програм за резерве) да направите умношке ваших вредних датотека и подешавања да их заштитите од губљења.
Тифани Антополоски
tiffany.antopolski@gmail.com
Гномов пројекат документације
gnome-doc-list@gnome.org
Мајкл Хил
mdhillca@gmail.com

# Како да направите резерву

Најлакши начин да направите резерву ваших датотека и подешавања је да допустите програму за резерве да одради процес прављења резерве за вас. Доступан је велики број различитих програма за резерв, на пример Сигурни сеф.

Помоћ изабраног програма за резерве ће вас водити кроз подешавање поставки за прављење резерве, као и за повраћај података.

Још један од начина је да умножите ваше датотеке на безбедно место, као што је спољни чврсти диск, други рачунар намрежи, или УСБ уређај. Ваши лични подаци и подешавања се обично налазе у вашој личној фасцикли, тако да можете да их умножите одатле.

Количина података коју можете да умножите је ограничена величином складишног уређаја. Ако имате простора на уређају за резерву, најбоље би било да направите резерву читаве личне фасцикле изузев следећих ставки:

Датотеке чије резерве сте већ направили негде другде, на ЦД, ДВД, или другим преносивим медијима.

Датотеке које можете с лакоћом поново да направите. На пример, ако сте програмер, нећете морати да правите резерве датотека које се стварају када вршите превођење програма. Уместо тога, уверите се да сте направили резерву оригиналне изворне датотеке.

Све датотеке у фасцикли смећа. Ваша фасцикла смећа се налази у ~/.local/share/Trash.