Шон Мек Кенс
shaunm@gnome.org
Користите аналоган или УСБ микрофон и изаберите основни улазни уређај.

# Користите други микрофон

Можете да користите спољни микрофон за ћаскање са пријатељима, за разговор са колегама на послу, за снимање гласа, или за коришћење других мултимедијалних програма. Чак и ако ваш рачунар има уграђени микрофон, посебан микрофон обично обезбеђује бољи квалитет звука.

Ако ваш микрофон има кружни прикључак, само га прикључите у одговарајћи прилагођивач на вашем рачунару. Већина рачунара има два прилагођивача: један за микрофоне а други за звучнике. Потражите слику микрофона поред прилагођивача. Микрофони прикључени на одговарајући прилагођивач ће обично бити коришћени по основи. Ако не, погледајте упутства испод за избор основног улазног уређаја.

Ако имате УСБ микрофон, прикључите га у било коју УСБ прикључницу на вашем рачунару. УСБ микрофони делују као одвојени аудио уређаји, зато ћете морати да одредите који микрофон ће бити коришћен као основни.

# Изаберите основни улазни звучни уређај

Кликните на ваше име на горњој траци и изаберите Подешавања система.

Отворите Звук и изаберите језичак Улаз.

Изаберите уређај са списка уређаја. Указивач улазног нивоа би требао да одговори када говорите.