Saznajte kako da napustite vaš korisnički nalog, odjavljivanjem, promenom korisnika, i tako dalje.
Šon Mek Kens
shaunm@gnome.org
Andre Klaper
ak-47@gmx.net
Aleksandre Franke
afranke@gnome.org

# Odjavljivanje, gašenje, promena korisnika

shaunm

More links would be good, especially in #logout. Could go final as-is. Incomplete for now

Kada završite sa korišćenjem računara, možete da ga ugasite, obustavite (zarad čuvanja energije), ili da ga ostavite upaljenim i da se odjavite.

# Odjavljivanje ili promena korisnika

Ako želite da ostavite vaš računar drugim korisnicima na korišćenje, možete ili da se odjavite, ili da ostanete prijavljeni a samo da promenite korisnika. Ako promenite korisnika, svi vaši programi će nastaviti da rade, i sve će biti na istom mestu kada se ponovo prijavite.

Da se Odjavite ili da Promenite korisnika, kliknite na vaše ime na gornjoj traci i izaberite odgovarajuću mogućnost.

Stavke Odjavi me i Promeni korisnika su prikazane u izborniku samo ako imate više od jednog korisničkog naloga na vašem računaru.

# Zaključavanje ekrana

Ako ostavite vaš računar na kratko, trebali biste da zaključate ekran kako biste sprečili druge da pristupe vašim datotekama ili da pokrenu programe. Kada se vratite, izdignite zastor ekrana zaključavanja i unesite vašu lozinku da se ponovo prijavite. Ako ne zaključate vaš ekran, on će se sam zaključati nakon određenog vremena.

Da zaključate ekran, kliknite na vaše ime na gornjoj traci i izaberite Zaključaj ekran.

Kada je zaključan vaš ekran, drugi korisnici mogu da se prijave na svoje lične naloge klikom na Promeni korisnika na ekranu za lozinku. Vi ćete moći da se vratite vašem okruženju kada oni završe.

# Obustavljanje

Da sačuvate energiju, obustavite vaš računar kada ga ne koristite. Ako koristite prenosni računar, Gnom samostalno obustavlja vaš računar kada spustite poklopac. Ovo čuva vaše stanje u memoriju računara i gasi većinu funkcija računara. Vrlo mala količina napajanja se još uvek koristi za vreme obustavljanja.

Da ručno obustavite rad vašeg računara, kliknite na vaše ime na gornjoj traci i držite pritisnutim taster Alt. Opcija Isključi će se promeniti u Obustavi. Nakon toga izaberite Obustavi.

# Gašenje ili ponovno pokretanje

Ako želite da trajno ugasite vaš računar, ili da ga ponovo pokrenete, kliknite na vaše ime na gornjoj traci i izaberite Ugasi. Otvoriće se prozorče na kome ćete moći da izaberete Ponovo pokreni ili Ugasi.

Ako su prijavljeni još neki korisnici, neće vam biti dopušteno da ugasite ili da ponovo pokrenete računar, jer bi to okončalo njihove sesije. Ako ste administrator, biće vam zatražena lozinka da biste mogli da ugasite računar.

Možda ćete poželeti da ugasite vaš računar ako želite da ga premestite a nemate bateriju, ili je prazna ili ne obezbeđuje dovoljno napajanja. Isključeni računar takođe koristi manje napajanja nego kada je obustavljen.