Delovne površine so način za združevanje oken na vašem namizju.
Dokumentacijski projekt GNOME
gnome-doc-list@gnome.org

# Kaj je delovna površina in kako mi bo pomagala?

Izbirnik delovnih površin

Delovne površine pomagajo pri združevanju oken na vašem namizju. Ustvarite lahko veliko delovnih površin, ki se obnašajo kot navidezna namizja. Delovne površine zmanjšajo navlako na vašem namizju in naredijo krmarjenje po namizju enostavnejše.

Za organizacijo svojega dela lahko uporabite delovne površine. Tako imate lahko na primer vse okna sporočanja kot sta e-pošta in vaš program klepetanja na eni delovni površini in delate na drugi delovni površini. Vaš upravljalnik glasbe bi lahko bil na tretji delovni površini.

Uporaba delovnih površin:

V pregledu Dejavnosti premaknite kazalec na desno stran zaslona. Pojavil se bo navpičen pult, ki prikazuje vse delovne površine v uporabi in eno prazno delovno površino. To je izbirnik delovnih površin.

Za dodajanje delovne površine okno povlecite in spustite iz obstoječe delovne površine na prazno delovno površino v izbirniku delovnih površin. Ta delovna površina sedaj vsebuje okno, ki ste ga spustili nanjo. Pod njo se bo pojavila nova prazna delovna površina.

Za odstranitev delovne površine zaprite vsa okna na njej ali jih premaknite na druge delovne površine.

Vedno obstaja vsaj ena delovna površina.