Dokumentacijski projekt GNOME
gnome-doc-list@gnome.org
VPN-ji vam omogočajo povezavo s krajevnim omrežjem preko interneta. Naučite se kako nastaviti povezavo VPN.

# Povezava z VPN

VPN (ali Navidezno zasebno omrežje) je način povezovanja s krajevnim omrežjem preko interneta. Vzemimo primer, ko se želite povezati s krajevnim omrežjem v svoji službi medtem ko ste na poslovnem izletu. Nekje najdite internetno povezavo (na primer v hotelu) in se nato povežite z VPN-jem svojega delovnega mesta. Vse bo delovalo tako kot da ste se povezali na omrežje v službi, vendar bo dejanska omrežna povezava potekala skozi internetno povezavo hotela. Povezave VPN so običajno šifrirane, da ljudem preprečijo dostop do krajevnega omrežja, s katerim se povezujete, brez prijave.

Obstajajo številne različne vrste VPN. Morda morate namestiti dodatne programe glede na vrsto VPN-ja, ki jo imate. Ugotovite podrobnosti povezave od osebe, ki je odgovorna za VPN, in si oglejte katero vrsto odjemalca VPN morate uporabiti. Nato pojdite v namestilnik programov in iščite paket Upravljalnika omrežij, ki deluje z vašim VPN-jem (če obstaja), in ga namestite.

V primeru da za vašo vrsto VPN ne obstaja paket Upravljalnika omrežij, boste verjetno morali prejeti in namestiti program odjemalca podjetja, ki zagotavlja programe VPN. Verjetno boste morali za vzpostavitev delovanja slediti drugačnim navodilom.

Ko je to narejeno, lahko nastavite povezavo VPN:

Kliknite na ikono omrežja v vrhnji vrstici in izberite Nastavitve omrežja.

Na seznamu na levi kliknite na gumb + za dodajanje nove povezave.

Na sezanmu vmesnikov izberite VPN in kliknite Ustvari ....

Kliknite Dodaj in izberite vrsto povezave VPN, ki jo imate.

Kliknite Ustvari, sledite navodilom na zaslonu in vnesite podrobnosti kot sta uporabniško ime ali geslo.

Ko ste končali z nastavljanjem VPN, kliknite na ikono omrežja v zgornji vrstici, pojdite v Povezave VPN in kliknite na povezavo, ki ste jo pravkar ustvarili. Računalnik bo poskusil vzpostaviti povezavo VPN - ikona omrežja se bo spremenila, medtem ko se računalnik poskuša povezati.

Verjetno se boste uspešno povezali z VPN-jem. Morda boste morali dvakrat preveriti nastavitve VPN, ki ste jih vnesli. To lahko storite s klikom na ikono omrežja, klikom na Uredi povezave in klikom zavihka VPN.

Za prekinitev povezave VPN kliknite na ikono omrežja v vrhnji vrstici in kliknite Prekini povezavo pod imenom svoje povezave VPN.