Αντιγραφή ή μετακίνηση στοιχείων σε νέο φάκελο.
Cristopher Thomas
crisnoh@gmail.com
Tiffany Antopolski
tiffany.antopolski@gmail.com
Michael Hill
mdhillca@gmail.com
Δημήτρης Σπίγγος
dmtrs32@gmail.com 2012
Φώτης Τσάμης
ftsamis@gmail.com 2009
Μάριος Ζηντίλης
m.zindilis@dmajor.org 2009 , 2010
Θάνος Τρυφωνίδης
tomtryf@gmail.com 2012

# Αντιγραφή ή μετακίνηση αρχείων και φακέλων

Ένα αρχείο ή φάκελος μπορεί να αντιγραφεί ή να μετακινηθεί σε μια νέα θέση με μεταφορά και απόθεση με το ποντίκι, χρησιμοποιώντας τις εντολές αντιγραφής και επικόλλησης, ή χρησιμοποιώντας τις συντομεύσεις πληκτρολογίου.

Για παράδειγμα, μπορεί να θέλετε να αντιγράψετε μια παρουσίαση σε μια μνήμη έτσι ώστε να μπορείτε να δουλέψετε μαζί της. Ή, μπορεί να κάνετε ένα αντίγραφο ασφαλείας ενός εγγράφου πριν να κάνετε αλλαγές σε αυτό (και έπειτα να χρησιμοποιήσετε το παλιό αντίγραφο εάν δεν θέλετε τις αλλαγές σας).

Αυτές οι οδηγίες εφαρμόζονται και στα αρχεία και στους φακέλους. Αντιγράφετε και μετακινείτε αρχεία και φακέλους με τον ίδιο ακριβώς τρόπο.

# Αντιγραφή και επικόλληση αρχείων

Επιλέξτε το αρχείο που επιθυμείτε να αντιγράψετε πατώντας το μια φορά.

Δεξιοπατήστε και επιλέξτε αντιγραφή, ή πατήστε Ctrl C.

Περιηγηθείτε σε έναν άλλο φάκελο, όπου θέλετε να βάλετε το αντίγραφο του αρχείου.

Πατήστε το εικονίδιο του γραναζιού Επικόλληση για την ολοκλήρωση της αντιγραφής του αρχείου, ή πατήστε Ctrl V. Θα υπάρχει τώρα ένα αντίγραφο του αρχείου στον αρχικό φάκελο και στον άλλο φάκελο.

# Αποκοπή και επικόλληση αρχείων για μετακίνηση

Επιλέξτε το αρχείο που επιθυμείτε να μετακινήσετε πατώντας το μια φορά.

Δεξιοπατήστε και επιλέξτε αποκοπή, ή πατήστε Ctrl X.

Περιηγηθείτε σε έναν άλλο φάκελο, όπου θέλετε να μετακινήσετε το αρχείο.

Πατήστε το εικονίδιο γραναζιού και επιλέξτε Επικόλληση για την ολοκλήρωση της μετακίνησης του αρχείου, ή πατήστε Ctrl V. Το αρχείο θα βγει από τον αρχικό φάκελό του και θα μετακινηθεί στον άλλον φάκελο.

# Μεταφορά αρχείων για αντιγραφή ή μετακίνηση

Ανοίξτε τον διαχειριστή αρχείων και πηγαίνετε στον φάκελο που περιέχει το αρχείο που θέλετε να αντιγράψετε.

Πατήστε αρχεία στην πάνω γραμμή, επιλέξτε νέο παράθυρο (ή πατήστε Ctrl N) για να ανοίξετε ένα δεύτερο παράθυρο. Στο νέο παράθυρο, περιηγηθείτε στον φάκελο όπου θέλετε να μετακινήσετε ή να αντιγράψετε το αρχείο.

Πάτημα και μεταφορά του αρχείου από ένα παράθυρο σε ένα άλλο. Αυτό θα το μετακινήσει εάν ο προορισμός είναι στην ίδια συσκευή, ή θα το αντιγράψει εάν ο προορισμός είναι σε διαφορετική συσκευή.

Για παράδειγμα, εάν μεταφέρετε ένα αρχείο από μια μνήμη USB στον προσωπικό σας φάκελο, θα αντιγραφεί, επειδή μεταφέρετε από μια συσκευή σε μια άλλη.

Μπορείτε να εξαναγκάσετε το αρχείο να αντιγραφεί κρατώντας πατημένο το πλήκτρο Ctrl ενώ μεταφέρετε, ή εξαναγκάζοντας το να μετακινηθεί κρατώντας πατημένο το πλήκτρο Shift ενώ μεταφέρετε.

Δεν μπορείτε να αντιγράψετε ή να μετακινήσετε ένα αρχείο σε έναν φάκελο που είναι μόνο για ανάγνωση. Μερικοί φάκελοι είναι μόνο για ανάγνωση για να αποτρέψουν την αλλαγή των περιεχομένων τους. Μπορείτε να αλλάξετε πράγματα από το να διαβάζονται μόνο από την αλλαγή αδειών αρχείου.