Avaa tiedostoja ohjelmalla, joka ei ole kyseisen tiedoston oletusavausohjelma. Voit myös vaihtaa oletusta.
Cristopher Thomas
crisnoh@gmail.com
Shaun McCance
shaunm@gnome.org
Timo Jyrinki
timo.jyrinki@iki.fi 2012.

# Avaa tiedostoja muilla sovelluksilla

Kun kaksoisnapsautat tiedostoa tiedostojenhallinnassa, se avataan tiedostotyypin oletussovelluksella. Voit halutessasi avata sen toisella sovelluksella, etsiä sovelluksia verkosta tai asettaa samantyyppisten tiedostojen avaamiseen käytettävän oletussovelluksen.

Jos haluat avata tiedoston jollakin muulla kuin oletussovelluksella, napsauta tiedostoa hiiren oikealla näppäimellä ja valitse haluamasi sovellus valikon yläosasta. Jos et näe sovellusta, napsauta Avaa sovelluksella. Oletuksena tiedostonhallinta ehdottaa sovelluksia, joiden se tietää pystyvän käyttämään tiedostoa. Selataksesi kaikkia tietokoneesi ohjelmia, napsauta Muu sovellus.

Jos et vieläkään löydä haluamaasi sovellusta, voit etsiä lisää sovelluksia napsauttamalla Etsi sovelluksia verkosta. Tiedostojenhallinta etsii verkosta paketteja, joiden sisältämät sovellukset pystyvät käsittelemään kyseessä olevaa tiedostotyyppiä.

# Vaihda oletussovellusta

Voit vaihtaa eri tiedostotyypeille asetettuja oletusohjelmia. Tämä antaa sinulle mahdollisuuden avata tiedostosi haluamassasi ohjelmassa kaksoisnapsauttamalla tiedostoa. Saatat esimerkiksi haluta lempimusiikkisoittimesi avautuvan, kun kaksoisnapsautat musiikkitiedostoa.

Valitse tiedosto, joka on haluamaasi tiedostotyyppiä. Vaihtaaksesi esimerkiksi MP3-tiedostojen oletussovellusta, valitse .mp3-tiedosto.

Napsauta tiedostoa hiiren oikealla painikkeella ja valitse Ominaisuudet.

Valitse Avaa sovelluksella -välilehti.

Valitse haluamasi ohjelma ja paina Aseta oletukseksi. Tiedostojenhallinta näyttää oletuksena vain ne ohjelmat, jotka se tietää pystyvän hallitsemaan tiedostotyyppiä. Etsiäksesi ohjelmaa kaikkien koneesi ohjelmien joukosta, napsauta Näytä muut ohjelmat.

Jos Muut ohjelmat sisältää ohjelman, jota haluat välillä käyttää muttet asettaa oletukseksi, valitse ohjelma ja paina Lisää. Tämä lisää sen Suositeltuihin ohjelmiin. Voit käyttää tätä ohjelma klikkaamalla tiedostoa hiiren oikealla painikkeella ja valitsemalla sen luettelosta.

Tämä ei vaihda pelkästään valitun tiedoston oletussovellusta, vaan kaikkien samantyyppisten tiedostojen oletussovellusta.