Kliknite, prevucite, ili klizajte koristeći lupkanje i pokrete na dodirnoj tabli.
Šon Mek Kens
shaunm@gnome.org
Majkl Hil
mdhillca@gmail.com

# Kliknite, prevucite, ili klizajte na dodirnoj tabli

Možete da kliknete, kliknete dvaputa, prevučete, i da klizate koristeći samo dodirnu tablu, bez zasebnih dugmića.

Kliknite na vaše ime na gornjoj traci i izaberite Podešavanja sistema.

Otvorite Miš i dodirna tabla.

U odeljku Dodirna tabla, izaberite Lupni za klik.

Odeljak Dodirna tabla je prikazan samo ako vaš sistem ima dodirnu tablu.

Da kliknete, lupnite po dodirnoj tabli.

Da izvršite dvoklik, lupnite dvaput.

Da prevučete stavku, lupnite dvaput ali ne odižite vaš prst nakon drugog lupkanja. Prevucite stavku gde želite, zatim odignite vaš prst da je ubacite.

Ako vaša dodirna tabla podržava višeprstno lupkanje, izvršite desni klik tako što ćete lupnuti sa dva prsta odjednom. Inače, moraćete još uvek da koristite fizičke tastere za izvršavanje desnog klika. Pogledajte za način izvršavanja desnog klika bez drugog tastera miša.

Ako vaša dodirna tabla podržava višeprstno lupkanje, izvršite srednji klik tako što ćete lupnuti sa tri prsta odjednom.

Kada lupkate ili prevlačite sa više prstiju, uverite se da su vaši prsti dovoljno razmaknuti. Ako su vaši prsti previše blizu, vaš računar može pomisliti da su u stvari jedan prst.

# Klizanje sa dva prsta

Možete da klizate koristeći dodirnu tablu sa dva prsta.

Kliknite na vaše ime na gornjoj traci i izaberite Podešavanja sistema.

Otvorite Miš i dodirna tabla.

U odeljku Dodirna tabla, izaberite Klizanje sa dva prsta.

Kada je ovo izabrano, lupkanje i prevlačenje jednim prstom će raditi kao obično, ali ako prevučete dva prsta preko bilo kog dela dodirne table, klizaće umesto toga. Ako takođe izaberete Uključi horizontalno klizanje, moćićete da pomerate vaše prste levo i desno da biste klizali vodoravno. Budite pažljivi da malo razmaknete prste. Ako su vaši prsti previše blizu jedan drugom, vašoj dodirnoj tabli će izgledati samo kao jedan veliki prst.

Klizanje sa dva prsta možda neće raditi na svim dodirnim tablama.

# Sadržaj se lepi za prste

Možete da prevlačite sadržaj kao da pomerate stvarni komad papira koristeći dodirnu tablu.

Kliknite na vaše ime na gornjoj traci i izaberite Podešavanja sistema.

Otvorite Miš i dodirna tabla.

U odeljku Dodirna tabla, izaberite Sadržaj se lepi za prste.

Ova funkcija je takođe poznata kao Prirodno klizanje ili Obratno klizanje.