Shaun McCance
shaunm@gnome.org
Izvēlēties reģionu, kuram pieskaņot datumu un laiku, skaitļus, valūtu un mērvienības.

# Mainīt datuma un mērvienību formātus

Jūs varat noteikt, kādus formātus lietot datumiem, laikiem, skaitļiem, valūtai un mērvienībām, pielāgojot tos vietējām tradīcijām.

Spiediet uz sava vārda augšējā joslā un izvēlieties Sistēmas iestatījumi.

Atveriet Vieta un valoda un izvēlieties cilni Formāti.

Izvēlieties reģionu, kas vislabāk atbilst formātiem, kurus vēlaties lietot. Pēc noklusējuma sarakstā ir tikai tās vietas, kur lieto cilnē Valoda atzīmēto valodu. Nospiediet pogu +, lai izvēlētos no visiem pieejamajiem reģioniem.

Jums jāizrakstās no sistēmas un jāienāk atpakaļ, lai šīs izmaiņas stātos spēkā. Spiediet uz sava vārda augšējā joslā un izvēlieties Izrakstīties, lai izietu.

Kad izvēlēts reģions, pa labi no saraksta redzami datuma un citu formātu piemēri. Lai gan šajos piemēros tas nav redzams, reģions nosaka arī dienu, ar kuru sākas nedēļa kalendāros.

# Mainīt sistēmas formātus

Izmainot reģionu formātiem, jūs iestatāt tos tikai savam kontam. Iespējams nomainīt arī sistēmas formātus, ko izmanto, piemēram, ierakstīšanās ekrānā.

Nomainiet savus formātus, kā aprakstīts augstāk.

Izvēlieties Sistēma cilni.

Klikšķiniet Kopēt iestatījumus.

Tam ir nepieciešamas administratora tiesības. Ievadiet savu vai administratora paroli.