Precisa de privilexios de administración para cambiar algunhas partes importantes do seu sistema.
Proxecto de documentación de GNOME
gnome-doc-list@gnome.org
Fran Dieguez
frandieguez@gnome.org 2011, 2012.

# Como funcionan os privilexios administrativos?

Así como os ficheiros que vostede crea, o seu computador tamén ten un número de ficheiros necesarios para que o sistema funcione correctamente. Se ditos ficheiros do sistema cambian de forma non axeitada pode facer que algo se estrague, polo que están protexidos dos cambios por omisión. Certos aplicativos tamén modifican partes importantes do sistema polo que tamén están protexidos.

A forma na que están protexidos é permitindo só aos usuarios con privilexios administrativos cambiar os ficheiros ou usar os aplicativos. No uso diario non necesistará cambiar ningún ficheiro do sistema ou usar estes aplicativos así que de maneira predeterminada non terá privilexios administrativos.

A veces é preciso empregar estes aplicativos, polo que pode obter temporalmente privilexios de administrador para poder realizar os cambios. Se un aplicativo precisa de privilexios de administrador, pediráselle o seu contrasinal. Por exemplo, se desexa instalar un novo software, o instalador de software (xestor de paquetes) pediralle o seu contrasinal de administrador para que poida engadir o novo aplicativo ao sistema. Unha vez teña rematado, os seus privilexios de administrarán quitaránselle de novo.

Os privilexios de administrador están asociados coa súa conta de usuario. Algúns usuarios poden ter privilexios de administrador e outros non. Se non ten ningún privilexio de administrador, non poderá instalar o software, por exemplo. Algunhas contas de usuario (por exemplo, a conta «root») teñen privilexios de administrador de forma permanente. Non debe usar os privilexios de administrador todo o tempo, porque, accidentalmente, pode cambiar un ficheiro importante e romper algo.

En resumo, os privilexios de administrador permítenlle cambiar partes importantes do seu sistema cando o precise, pero impídenlle facelo accidentalmente.

# Que significa «super usuario»?

Un usuario con privilexios de administración tamén é chamado super usuario. Isto é simplemente porque dito usuario ten máis privilexios que os usuarios normais. Pode que atope a persoas discutindo cousas como su e sudo, estes son programas que temporalmente fornecer privilexios de «super usuario» (administrador).

# Por que son os privilexios de administración útiles?

Requirir que os usuarios teñan privilexios de administración antes de facer cambios importantes no seu sistema é útil xa que lle axuda a previr que o seu sistema se estrague de forma intencionada ou intencionada.

Se tivera privilexios de administrador todo o tempo, podería cambiar accidentalmente un ficheiro importante, ou executar un aplicativo que cambia algo importante por erro. Ter privilexios de administrador de maneira temporal, cando os precisa, reduce o risco de que se produzan estes erros.

Só se debe permitir a algúns usuarios de confianza ter privilexios de administrador. Isto impide que outros usuarios poidan xogar co equipo e facer cousas como desinstalar aplicativos que vostede precisa, instalar aplicativos que non desexa ou cambiar os ficheiros importantes. Isto é útil desde o punto de vista da seguranza.