Преглед термина коришћених за описивање раличитих делова радне површи.
Гномов пројекат документације
gnome-doc-list@gnome.org
Мајкл Хил
mdhillca@gmail.com

# Активности, полетник, горња трака… Шта је то?

# Преглед активности

Преглед активности је екран који се приказује када кликнете на Активности у левом горњем углу екрана.

# Пребацивач прозора Алт-Таб

Када држите притиснутим тастер Алт и затим притиснете Таб, појављује се пребацивач прозора. У њему су приказане иконице програма које сте тренутно отворили.

# Полетник

Полетник је списак ваших омиљених програма који се приказује на левој страни прегледа активности. Програми који су тренутно покренути се такође приказују овде. Полетник се некада назива лука.

# Врући угао

Врући угао је горњи леви угао екрана. Када померите показивач у овај угао, отвара се преглед активности.

# Закључавање екрана

Екран закључавања приказује слику на екрану док је рачунар закључан. Пружа корисне информације о томе шта се дешавало док сте били далеко, и омогућава вам да управљате пуштањем медија а да не морате да откључате.

# Обавештења

Обавештења су поруке које се приказују при дну екрана, које вам говоре о томе да се нешто управо догодило. На пример, када неко ко ћаска с вама пошаље поруку, обавештење ће бити приказано које ће вам рећи о томе. Ако за сада не желите да се бавите порукама, оне бивају скривене у вашу фиоку порука. Померите вашег миша у доњи десни угао (или притисните Супер М) да видите вашу фиоку порука.

# Подешавања система

Подешавања система је место где можете да измените поставке и остало, слично управљачкој плочи у Виндоузу или системским поставкама у Мек ОС-у. Кликните на ваше име на десној страни горње траке и изаберите Подешавања система да им приступите.

# Горња трака

Горња трака је трака која се протеже дуж горње ивице екрана. Веза Активности се налази на левом крају горње траке а ваше корисничко име на десном.

# Радни простор

Можете да поставите прозоре на различите радне просторе. Представљају прикладан начин груписања и одвајања прозора.

# Бирач радног простора

Бирач радних прозора је списак радних простора који се приказује на десној страни прегледа Прозора у прегледу активности.