Napravite sliku ili snimite video onoga što se dešava na vašem ekranu.
Tifani Antopoloski
tiffany.antopolski@gmail.com 2011
Šon Mek Kens
shaunm@gnome.org 2012
Majkl Hil
mdhillca@gmail.com

# Ekran u slici i videu

Možete da napravite sliku vašeg ekrana (slika ekrana) ili da snimite video onoga što se dešava na ekranu (snimak ekrana). Ovo je korisno ako želite nekome da pokažete kako da uradi nešto na računaru, na primer. Slike ekrana i snimci ekrana su obične datoteke slika i snimaka, tako da možete da ih šaljete el. poštom i da ih delite na vebu.

# Pravi snimak ekrana

Otvorite program Snimak ekrana iz pregleda Aktivnosti.

U prozoru Snimak ekrana, izaberite da li želite da obuhvatite čitav ekran, tekući prozor, ili oblast ekrana. Podesite zastoj ako morate da izaberete prozor ili da drugačije podesite vašu radnu površ za snimanje. Zatim izaberite neki efekat ako želite.

Kliknite Slikaj ekran.

Ako izaberete Izaberi oblast za hvatanje, pokazivač će se promeniti u krstić. Kliknite i označite oblast za koju želite da napravite sliku.

U prozoru Sačuvaj snimak ekrana, unesite naziv datoteke i izaberite gde želite da sačuvate sliku, zatim kliknite Sačuvaj.

Ili, uvezite snimak ekrana u program za uređivanje slika bez prethodnog čuvanja. Kliknite Umnoži u ostavu zatim ubacite sliku u drugi program, ili prevucite minijaturu snimka ekrana u program.

## Prečice tastature

Napravite brzi snimak radne površi, prozora ili oblasti koristeći ove opšte prečice tastature:

Štampaj ekran da snimite radnu površ.

Alt Štampaj ekran da snimite prozor.

Šift Štampaj ekran da snimite oblast koju ste izabrali.

Kada koristite prečicu tastature, slika se samostalno čuva u vašoj fascikli „Slike“ sa nazivom datoteke koji počinje na „Snimak-ekrana“ i sadrži datum i vreme pravljenja snimka.

Možete takođe da držite pritisnutim Ktrl sa bilo kojom gornjom prečicom da biste umnožili sliku snimka ekrana u ostavu umesto da je čuvate.

# Napravite snimak ekrana

Možete da napravite video zapis onoga što se dešava na vašem ekranu:

Pritisnite Ktrl Alt Šift R da započnete snimanje vašeg ekrana.

Crveni kružić je prikazan u donjem desnom uglu ekrana za vreme snimanja. Ovaj ukazivač se ne prikazuje u snimku.

Kada završite, pritisnite opet Ktrl Alt Šift R da zaustavite snimanje.

Snimak se samostalno čuva u vašoj fascikli „Video“ sa nazivom datoteke koji počinje na „Snimak-ekrana“ i sadrži datum i vreme pravljenja snimka.