Morda nimate nameščenih pravih kodekov ali pa je DVD iz napačne regije.
Dokumentacijski projekt GNOME
gnome-doc-list@gnome.org

# Zakaj ne morem predvajati DVD-jev?

V primeru da v svoj računalnik vstavite DVD in se ne predvaja, morda nimate nameščenih pravih DVD kodekov ali pa je DVD iz druge regije.

# Nameščanje pravih kodekov za predvajanje DVD

Za predvajanje DVD-jev morate imeti nameščene prave kodeke. Kodek je program, ki drugim programom omogoča branje vrste videa ali zvoka. V primeru da poskusite predvajati DVD in nimate nameščenih pravih kodekov, bi vam moral predvajalnik to sporočiti in vam ponuditi njihovo namestitev. Če se to ne zgodi, jih boste morali namestiti ročno. Vprašajte za pomoč kako to storiti na primer na podpornih forumih svoje distribucije Linux. Verjetno boste morali namestiti paketa gstreamer0.10-plugins-ugly in libdvd0.

DVD-ji so zaščiteni pred kopiranjem s sistemom CSS. To vam prepreči kopiranje DVD-jev, vendar vam prepreči tudi njihovo predvajanje, če nimate nameščenih dodatnih programov, ki upravljajo z zaščito pred kopiranjem. Kupite lahko komercialni odkodirnik DVD Fluendo, ki lahko upravlja zaščito pred kopiranjem. Deluje z Linuxom in ga lahko legalno uporabljate v vseh državah.

# Preverjanje področja DVD-ja

DVD-ji imajo kodo regije, ki vam pove, v katerem področju sveta lahko predvajate DVD. Predvajalniki DVD lahko predvajajo le DVD-je iz iste regije. Na primer, če imate predvajalnik DVD regije 1, boste lahko predvajali le DVD-je iz Severne Amerike.

Pogosto lahko regijo svojega predvajalnika DVD spremenite, vendar lahko to storite le nekajkrat preden se trajno zaklene na eno regijo. Za spremembo regije DVD predvajalnika DVD na svojem računalniku uporabite regionset.