Крећите се по радној површи користећи тастатуру.
Шон Мек Кенс
shaunm@gnome.org 2012
Мајкл Хил
mdhillca@gmail.com

# Корисне пречице тастатуре

Ова страница обезбеђује преглед пречица тастатуре које могу да вам помогну да успешније користите вашу радну површ и програме. Ако уопште не можете да користите миша или показивачки уређај, погледајте за више података о кретању по корисничком сучељу само тастатуром.

# Кретање по радној површи

Алт Ф1 или Супер тастер | Пребацујте се између прегледа Активности и радне површи. У прегледу, почните да куцате да одмах потражите ваше програме, контакте и документа.
Алт Ф2 | Прикажите облачић прозора (за брзо покретање наредби)
Алт Таб | Брзо се пребацујте између прозора. Држите притиснутим Шифт за преокренути поредак.
Алт` | Пребацујте се између прозора из истог програма, или из изабраног програма после Алт Таб. Ова пречица користи ` на САД тастатурама, на којима се тастер ` налази изнад тастера Таб. На свим осталим тастатурама, пречица је Алт плус било који тастер који је изнад тастера Таб.
Ктрл Алт Таб | Поставља први план тастатуре на горњу траку. У прегледу Активности, пребацује први план тастатуре између горње траке, полетника, прегледа прозора, списка програма, и поља за претрагу. Користите тастере стрелица за кретање. Тренутно није могуће да користите тастере стрелица за кретање по прегледу прозора. Да промените прозоре, изађите из прегледа и користите Алт Таб и Алт`.
Ктрл Алт↑ и Ктрл Алт↓ | Пребацујте се између радних простора
Ктрл Алт Шифт↑ и Ктрл Алт Шифт↓ | Преместите тренутни прозор на други радни простор
Ктрл Алт Обриши | Одјавите се
Ктрл Алт Л | Закључајте екран.
Супер М | Отворите фиоку порука. Притисните Есц да затворите.

# Опште пречице за уређивање

Ктрл А | Изаберите сав текст или ставке на списку.
Ктрл Х | Исеците (уклоните) изабрани текст или ставке и поставите их у оставу.
Ктрл Ц | Умножите изабрани текст или ставке у оставу.
Ктрл В | Уметните садржај оставе.
Ктрл З | Опозовите последњу радњу.

# Снимање екрана

Штампај екран | Направите слику екрана.
Алт Штампај екран | Направите слику прозора.
Шифт Штампај екран | Направите снимак области екрана. Показивач се мења у нишан. Кликните и превуците да изаберете област.
Ктрл Алт Шифт Р | Покрените и зауставите записивање снимка екрана.