Phil Bull
philbull@gmail.com
Ha a hálózati beállításokat nem kapja meg automatikusan, akkor azokat saját kezűleg kell beírnia.
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Nagy Zoltán
dzodzie at gmail dot com 2011

# Hálózati beállítások kézi megadása

Ha a hálózat nem rendel automatikusan hálózati beállításokat számítógépéhez, akkor szükség lehet a beállítások kézi megadására. Ez a leírás feltételezi, hogy már ismeri a megfelelő beállításokat. Ellenkező esetben kérdezze meg a hálózati rendszergazdát, vagy nézze meg a router vagy switch beállításait.

# Hálózati beállítások megadása saját kezűleg:

Kattintson a hálózat ikonra a felső sávon, és válassza a Hálózati beállítások menüpontot.

Keresse meg a saját kezűleg beállítani kívánt hálózati kapcsolatot, és nyomja meg a Beállítások gombot. Ha például a hálózatra kábellel csatlakozik, akkor a Vezetékes alatt keresse.

Győződjön meg róla, hogy a vezeték nélküli kártya be van kapcsolva, vagy a hálózati kábel be van dugva. Ellenkező esetben nem fog tudni a Beállítások gombra kattintani.

Lépjen az IPv4 beállításai lapra, és módosítsa a Módszer beállítást Kézi értékűre.

Nyomja meg a Hozzáadás gombot, és írja be az IP-címet, hálózati maszkot és az alap átjáró IP-címét a Címek lista megfelelő oszlopaiba. Az egyes címek beírása után nyomja meg az Enter vagy a Tab billentyűt.

A három címnek IP-címnek kell lennie, azaz négy, pontokkal elválasztott számnak (például: 123.45.6.78).

Írja be a használni kívánt DNS-kiszolgálók vesszőkkel elválasztott IP-címeit a megfelelő mezőbe.

Nyomja meg a Mentés gombot. Ha nem csatlakozik a hálózatra, a felső sávban kattintson a hálózat ikonra, és csatlakozzon. Tesztelje a hálózati beállításokat például egy weboldal felkeresésével, vagy a hálózaton megosztott fájlok megjelenítésével.