Укључите тастере миша да управљате њимњ користећи тастатуру.
Фил Бул
philbull@gmail.com
Шон Мек Кенс
shaunm@gnome.org

# Кликните и померите показивач миша користећи тастатуру

Ако имате потешкоћа приликом коришћења миша или неког другог указивачког уређаја, можете да управљате показивачем миша користећи бројни одељак на вашој тастатури. Ова функција се назива тастери миша.

Притисните Ктрл Алт Таб да поставите први план тастатуре на горњу траку.

Користите тастере стрелица на лево и десно да изаберете изборник универзалног приступа, затим притисните Унеси.

Користите тастере стрелица на горе и доле да изаберете Тастере миша и притисните Унеси.

Уверите се да је искључено Закључај број. Сада ћете моћи да померате показивач миша користећи тастатуру.

Ова упутства обезбеђују најкраћи начин за укључивање тастера миша коришћењем само тастатуре. Изаберите Подешавања универзалног приступа да видите још могућности приступачности.

Падиљон тастатуре је скуп бројевних тастера на вашој тастатури, обично поређаних у квадратној мрежи. Ако имате тастатуру на којој не постоји падиљон (као што је тастатура преносних рачунара), мораћете да држите притиснутим функцијски тастер (Fn) и да користите одређене друге тастере на вашој тастатури као падиљон тастатуре. Ако ову могућност користите често на вашем преносном рачунару, можете да докупите спољни УСБ падиљон.

Сваки број на падиљону одговара једном смеру. На пример, када притиснете 8 померићете га на горе а када притиснете 2 померићете га на доле. Притисните тастер 5 да извршите један клик мишем, или га брзо притисните двапута да извршите двоклик.

Већина тастатура има посебан тастер који вам омогућава да извршите десни клик; често се налази близу размакнице. Знајте, међутим, да овај тастер одговара првом плану ваше тастатуре, а не показивача миша. Погледајте о томе како да извршите десни клик држећи притиснутом 5 или леви тастер миша.

Ако желите да користите падиљон тастатуре да куцате бројеве док су укључени тастери миша, укључите Закључај број. Не можете да управљате мишем користећи падиљон тастатуре када је укључено Закључај број.

Обични тастери бројева, који се налазе у једном реду при врху тастатуре, неће управљати показивачем миша. Могу бити коришћени само тастери бројева на падиљону тастатуре.