Algún hardware de computador poden causar problemas coa suspensión ou hibernación.
Proxecto de documentación de GNOME
gnome-doc-list@gnome.org
Ekaterina Gerasimova
kittykat3756@gmail.com
Fran Dieguez
frandieguez@gnome.org 2011, 2012.

# Porque o meu computador non se acende logo de ir suspendelo?

Se suspende ou hiberna o seu computador e logo trata de espertalo ou de volver a acendelo, é posíbel que non funcione como esperaba. Isto podería ser debido a que o seu hardware non permite suspender/hibernar.

# O meu computador está durmindo e non se esperta

Se suspende o seu computador e logo preme unha tecla ou preme co seu rato, debería espertarse e mostrar unha pantalla que lle pregunta polo seu contrasinal. Se isto non ocorre, tente presinando o botón de acendido (non o manteña premido, prémao só unha vez).

Se isto non funciona, asegúrese de que o monitor do seu computador está acendido e tente premer unha tecla novamente.

Como último recurso, apague o computador mantendo premido o botón de acendido de 5 a 10 segundos. Ao facelo perderá os seus traballos sen gardar. Logo poderá acender o equipo novamente.

Se isto ocorre sempre que pon o seu computador a durmir, pode que a suspensión non funcione co seu hardware.

Se o seu computador gasta enerxía e non ten unha fonte de alimentación alternativa (como unha batería), apagarase.

# Ningún dos meus programas/documentos está aberto cando acendo o meu computador de novo

Se hibernou o seu computador e acendeuno de novo, e ningún dos seus documentos ou aplicativos están abertos probabelmente fallara na hibernación. Algunhas veces isto prodúcese por un problema menor, e o computador poderá hibernarse correctamente a próxima vez que o faga. Tamén pode suceder porque ten instalou unha actualización de software que require que o computador se reinicie. Neste caso, debe apagar o computador no lugar de hibernalo.

Tamén é posíbel que o computador non poida hibernarse porque o hardware non é compatíbel. Isto pode producirse por un problema dos controladores de Linux para o seu hardware, por exemplo. Pode probar isto hibernando de novo e vendo se funciona a segunda vez. Se non é así, probabelmente é un problema cos controladores do seu computador.

# Non teño conexión sen fíos á rede cando desperto o meu computador

Se suspende ou hiberna o seu computador e logo o desperta de novo, é posíbel que atope que a súa conexión a Internet, o rato, ou algún outro dispositivo non funcionan correctamente, Isto podería deberse a que o controlador do dispositivo non admite correctamente suspender/hibernar. Isto é un problema co controlador e non co propio dispositivo.

Se o dispositivo ten algún interruptor de acendido, probe a apagalo e volver a acendelo. En moitas ocasións, o dispositivo volverá a funcionar de novo. Se se conecta mediante un cabo USB ou similar, desconécteo e vólvao a conectar, a ver se funciona.

Se non pode apagar ou desenchufar o dispositivo, ou se isto non funciona, e posíbel que deba reiniciar o computador para que o dispositivo volva a funcionar.