Ja jūsu datora video karte neatbalsta kādas funkcijas, tiks palaista vienkāršāka darbvirsmas versija.
GNOME dokumentācijas projekts
gnome-doc-list@gnome.org

# Kas ir atkāpšanās režīms?

Ja jūsu datora video karte neatbalsta visas vajadzīgās iespējas, parādīsies vienkāršāka darbvirsmas versija ar ziņojumu par to, kas noticis. To sauc par atkāpšanās režīmu, un tas ļauj jums izmantot GNOME bez dažām jaunākajām iespējām.

Jūs varat manuāli pārslēgties uz atkāpšanās režīmu, veicot sekojošo:

Spiediet uz sava vārda augšējā labajā stūrī un izvēlieties Sistēmas iestatījumi.

Spiediet uz Sīkāka informācija sadaļā Sistēma. Lai redzētu šo opciju, iespējams, vajadzēs paritināt uz leju.

Labajā sānā spiediet Grafika.

Pārslēdziet Piespiedu atkāpšanās režīms uz |.

Izrakstieties un ierakstieties atpakaļ, lai izmantotu atkāpšanās režīmu.

Lielākā daļa no iespējām, kuru nav atkāpšanās režīmā, ir saistītas ar logu izkārtošanu un lietotņu palaišanu. Piemēram, aktivitāšu pārskata vietā ekrāna augšā būs Lietotņu izvēlne, no kuras var palaist lietotnes, un ekrāna apakšā - atvērto logu saraksts. Atkāpšanās režīms neietekmē to, kuras programmas jūs varat palaist; tas tikai maina darbvirsmas izskatu.

Palaišanās atkāpšanās režīmā neliecina, ka jūsu video karte neatbalsta GNOME iespējas - varbūt vienkārši vēl nav instalēti pareizie draiveri. Ja varat atrast labākus video kartes draiverus jūsu datoram, iespējams, ar tiem izdosies palaist pilno GNOME versiju.