Šon Mek Kens
shaunm@gnome.org
Fil Bul
philbull@gmail.com
Neka postoji zastoj između pritiska tastera i prikazivanja slova na ekranu.

# Uključite spore tastere

Uključite spore tastere ako želite da postoji kašnjenje između pritiska tastera i pojavljivanja slova na ekranu. Ovo znači da ćete morati da na trenutak da zadržite pritisnut svaki taster koji želite da otkucate pre nego što se pojavi slovo na ekranu. Koristite spore tastere ako nehotice pritiskate nekoliko tastera u isto vreme dok kucate, ili ako nalazite da je teško prvi put da pritisnete desni taster na tastaturi.

Kliknite na ikonicu na krajnjoj desnoj strani trake izbornika i izaberite Podešavanja sistema.

Kliknite na vaše ime na gornjoj traci i izaberite Podešavanja sistema.

Otvorite Univerzalni pristup i izaberite jezičak Kucanje.

Uključite Spori tasteri.

# Brzo uključite ili isključite spore tastere

Izaberite Uključite funkcije pristupačnosti sa tastature da uključite ili isključite spore tastere sa tatstature. Kada je ova opcija izabrana, možete da pritisnete i da držite Šift osam sekundi da uključite ili isključite spore tastere.

Možete takođe da uključite ili da isključite spore tastere tako što ćete kliknuti na ikonicu pristupačnosti na gornjoj traci i izabrati Spori tasteri.

Koristite klizač Kašnjenje prihvatanja da odredite koliko dugo morate da držite pritisnut taster da bi bio zabeležen.

Možete da podesite vaš računar da pusti zvuk kada pritisnete taster, kada je pritisak tastera prihvaćen, ili kada je pritisak tastera odbačen zato što niste držali taster dovoljno dugo.