Možda nemate instalirane odgovarajuće kodeke, ili je DVD iz pogrešnog regiona.
Gnomov projekat dokumentacije
gnome-doc-list@gnome.org

# Zašto ne mogu da pustim DVD?

Ako ubacite DVD u vaš računar i ne započne sa puštanjem, možda nemate instalirane potrebne DVD kodeke, ili je možda DVD iz drugog regiona.

# Instalirajte odgovarajuće kodeke za puštanje DVD-a

Da biste puštali DVD diskove, morate da imate instalirane odgovarajuće kodeke. Kodek je komad softvera koji omogućava programima da čitaju format snimka ili zvuka. Ako vaš program za puštanje filmova pronađe odgovarajuće kodeke, ponudiće vam da ih instalira umesto vas. Ako ne, moraćete ručno da ih instalirate — pitajte za pomoć o tome kako ovo da uradite, na primer na forumu podrške vađe distribucie Linuksa. Verovatno ćete morati da instalirate pakete gstreamer0.10-plugins-ugly i libdvd0.

DVD diskovi su takođe zaštićeni od umnožavanja upotrebom sistema koji se zove CSS. Ovo vas sprečava da umnožavate diskove, ali vas takođe sprečava i da ih puštate osim ako nemate dodatni softver za rukovanje zaštitom od umnožavanja. Možete da kupite komercijalni DVD dekoder koji može da rukuje zaštitom od umnožavanja na Fluendu. Radi sa Linuksom i njegova upotreba treba biti zakonska u svim državama.

# Proverite DVD region

DVD diskovi imaju kod regiona, koji vam govori u kom regionu sveta je dopušteno njihovo puštanje. Ako region vašeg DVD uređaja na računaru ne odgovara regionu DVD diska koji pokušavate da pustite, nećete biti u mogućnosti da pustite DVD. Na primer, ako je vaš DVD uređaj iz regiona 1, moći ćete da puštate DVD diskove samo iz Severne Amerike.

Često je moguće promeniti region koji koristi vaš DVD uređaj, ali ovo može biti urađeno samo nekoliko puta pre nego li se trajno zaključa na jedan region. Da izmenite DVD region vašeg DVD uređaja na računaru, koristite podešavanje regiona.