Ако графичка картица вашег рачунара не подржава одређене функције, биће покренуто основније издање радне површи.
Гномов пројекат документације
gnome-doc-list@gnome.org

# Шта је то режим пребацивања?

Ако графичка картица вашег рачунара не подржава одређене функције, биће приказано основније издање радне површи а ви ћете видети поруку која ће вас обавестити шта се то десило. Ово се зове режим пребацивања, и омогућиће вам да користите Гном на вашем рачунару без неких његових напреднијих функција.

Можете ручно да се пребаците на режим пребацивања тако што ћете урадити следеће:

Кликните на ваше име у горњем десном углу и изаберите Подешавања система.

Кликните на Детаљи под Систем. Можда ћете морати да се спустите ниже да бисте видели ову опцију.

Кликните на Графика са десне стране.

Пребаците Присиљени режим пребацивања на УКЉ..

Одјавите се и затим се поново пријавите да бисте уживали у режиму пребацивања.

Већина функција које недостају у режиму пребацивања се односе на организовање прозора и покретање програма. На пример, уместо да имате преглед активности, имаћете Изборник програма на врху екрана који можете да користите за покретање програма, и списак отворених прозора на дну екрана. Рад у режиму пребацивања не условљава које програме можете да покренете — већ само мења начин на који бива приказана радна површ, тј. њен изглед.

Покретање у режиму пребацивања не мора да значи да ваша графичка картица није довољно добра да покреће Гном — може једноставно да значи да немате инсталиране одговарајуће управљачке програме за вашу графичку картицу. Ако можете да нађете боље управљачке програме за графичку картицу вашег рачунара, можда ћете бити у могућности да покренете пуно издање Гнома.