Cambiarlle o nome a un ficheiro ou cartafol.
Proxecto de documentación de GNOME
gnome-doc-list@gnome.org
Shaun McCance
shaunm@gnome.org
Jim Campbell
jwcampbell@gmail.com
Michael Hill
mdhillca@gmail.com
Fran Dieguez
frandieguez@gnome.org 2011, 2012.

# Renomear un ficheiro ou cartafol

Ao igual que con outros xestos de ficheiros, pode usar o xestor de ficheiros de GNOME para cambiar o nome dun ficheiro ou dun cartafol.

# Renomear un ficheiro ou cartafol

Prema co botón dereito sobre un elemento e seleccione Renomear, ou seleccione o ficheiro e prema F2.

Escriba o novo nome e prema Intro.

Tamén pode renomear un ficheiro desde a xanela de propiedades.

Cando cambia o nome dun ficheiro, só se selecciona a primeira parte do nome dese ficheiro, sen a extensión (a parte que vai detrás do «.»). A extensión normalmente representa o tipo de ficheiro (p.ex. ficheiro.pdf é un documento PDF), e normalmente non quererá cambiala. Se precisa cambiar a extensión tamén, seleccione o nome completo do ficheiro e cámbieo.

Se cambia o nome de ficheiro incorrecto, ou asigna un nome equivocado ao nome, pode desfacer o renomeado. Para reverter esta acción inmediatamente, prema o botón do engranaxe na barra de ferramentas e seleccione Desfacer para restaurar o nome.

# Caracteres válidos para os nomes de ficheiro

Pode usar calquera carácter nos nomes de ficheiros, agás a barra inclinada /. Algúns dispositivos, porén, usan sistemas de ficheiros con máis restricións nos nomes de ficheiros. Polo que é recomendábel evitar os seguintes caracteres: |, \, ?, *, <, ", :, >, /.

Se nomea a un ficheiro cun . como primeiro carácter, o ficheiro estará oculto cando tente velo no xestor de ficheiros.

# Problemas comúns

## O nome xa está en uso

Non pode ter dous ficheiros ou cartafoles co mesmo nome no mesmo cartafol. Se ao cambiar o nome a un ficheiro tenta asignarlle un que xa existe no cartafol onde está traballando, o xestor de ficheiros non se llo permitirá.

Os nomes de ficheiros e cartafoles son sensíbeis a maiúsculas, polo que o nome Ficheiro.txtnon é o mesmo que FICHEIRO.txt. USar nomes diferentes como estes está permitido, pero non é recomendábel.

## O nome do ficheiro é demasiado largo

Nalgúns sistemas de ficheiros, os nomes de ficheiros non poden ter máis de 255 caracteres. Este límite de 255 caracteres inclúe tanto o nome do ficheiro como a ruta do ficheiro (p.ex. /home/wanda/Documentos/traballo/propostas-traballo/… ), polo que debería evitar nomes longos en ficheiros e cartafoles cando sexa posíbel.

## A opción para renomear está en gris

Se a opción Renomear aparece en color gris, é que non ten os permisos necesarios para renomear o ficheiro. Debe ter coidado ao tratar de renomear estes ficheiros, xa que cambiar o nome a ficheiros protexidos pode causar problemas ou facer que o seu sistema se volva inestábel. Consulte a para obter máis información.