Proverite da nije utišan, da su kablovi ispravno priključeni, i da je zvučna kartica otkrivena.
Gnomov projekat dokumentacije
gnome-doc-list@gnome.org

# Ne čujem nikakav zvuk na račuanru

Ako ne možete da čujete nikakav zvuk na račuanru, na primer kada pokušavate da pustite muziku, probajte ove korake za rešavanje problema da vidite da li možete da otklonite problem.

# Uverite se da zvuk nije utišan

Kliknite na ikonicu zvuka na gornjoj traci (izgleda kao zvučnik) i uverite se da zvuk nije utišan ili potpuno isključen.

Neki prenosni računari imaju prekidače ili tastere na tastaturama—pokušajte da pritisnete taj taster da vidite da li će se zvuk pojačati.

Trebate takođe da proverite da niste utišali program koji koristite za puštanje zvuka (npr. vaš program za muziku ili filmove). Program može da ima dugme za utišavanje ili jačinu zvuka na glavnom prozoru, i zato proverite to. Takođe, kliknite na ikonicu zvuka na gornjoj traci i izaberite Podešavanja zvuka. Kada se pojavi prozor Zvuk, idite na jezičak Programi i proverite da program nije utišan.

# Proverite da li su zvučnici upaljeni i ispravno priključeni

Ako vaš računar ima spoljne zvučnike, uverite se da su upaljeni i da je jačina zvuka pojačana. Uverite se da je kabal zvučnika bezbedno priključen u „izlaznu“ priključnicu zvuka na poleđini računara. Ova priključnica je obično svetlo-zelene boje.

Neke zvučne kartice imaju mogućnost da prebace priključnicu koju koriste za izlaz (na zvučnike) i ulaz (iz mikrofona, na primer). Izlazna priključnica može biti drugačija kada radi pod Linuksom nego kada radi pod Vindouzom ili Mek OS-om. Pokušajte na smenu da povežete kabal zvučnika na drugu zvučnu priključnicu na računaru da vidite da li će da radi.

Poslednja stvar za proveru je da li je audio kabal bezbedno priključen na poleđinu zvučnika. Neki zvučnici imaju više od jednog ulaza.

# Proverite da li je izabran odgovarajući zvučni uređaj

Neki račuanri imaju instaliranih više „zvučnih uređaja“. Neki od njih imaju mogućnost otpuštanja zvuka a neki ne, tako da trebate da proverite da li ste izabrali onaj pravi. Ovo može da obuhvati neke probe-i-greške za izbor one prave.

Kliknite na ikonicu zvuka na gornjoj traci i izaberite Podešavanja zvuka.

U prozoru Zvuk koji će se pojaviti, idite na jezičak Izlaz. Pribeležite koji uređaj i koji profil su izabrani (tako da ćete moći da se vratite na osnovne izbore ako njihova promena ne bude radila).

Za izabrani uređaj, pokušajte da promenite profil—pustite zvuk nakon što izmenite profil da vidite da li će raditi. Možda ćete morati da isprobate svaki profil sa spiska.

Ako ovo ne radi, možete da pokušate da uradite isto za svaki drugi uređaj koji se nalazi na spisku.

Pokušajte da izmenite opciju Konektor u jezičku Izlaz.

# Proverite da li je zvučna kartica ispravno otkrivena

Možda vaša zvučna kartica nije ispravno otkrivena. Ako je ovo u pitanju, vaš računar će misliti da nije u mogućnosti da pušta zvuk. Mogući razlog zašto kartica nije ispravno otkrivena je taj da upravljački programi za nju nisu instalirani.

Idite na pregled Aktivnosti i otvorite terminal.

Upišite aplay -l i pritisnite Unesi.

Biće prikazan spisak uređaja. Ako ne postoji playback hardware devices (hardverski uređaji za puštanje), vaša zvučna kartica nije otkrivena.

Ako vaša zvučna kartica nije otkrivena, moraćete ručno da instalirate upravljačke programe za nju. Kako ćete ovo da uradite zavisiće od zvučne kartice koju imate.

Možete da vidite koju zvučnu karticu imate koristeći naredbu lspci u terminalu. Moraćete da pokrenete lspci kao superkorisnik; upišite ili sudo lspci i unesite vašu lozinku, ili su, unesite korenu (administrativnu) lozinku, zatim upišite lspci. Pogledajte da li se na spisku nalazi neki audio controller ili audio device—treba da sadrži marku i model zvučne kartice. Naredba lspci -v će prikazati spisak sa detaljnijim podacima.

Možete biti u mogućnosti da pronađete i instalirate upravljačke programe za vašu karticu. Bolje je da pitate na forumima podrške (ili negde drugde) vaše distribucije Linuksa za uputstva.

Ako ne možete da nabavite upravljačke programe za vašu zvučnu karticu, možda ćete želeti da kupite novu. Možete da nabavite zvučne kartice koje mogu biti instalirane unutar računara i spoljne USB zvučne kartice.