Sovitin voi olla pois käytöstä, sillä ei ole ajureita tai Bluetooth voi olla poistettu käytöstä tai estetty.
Phil Bull
philbull@gmail.com
Timo Jyrinki
timo.jyrinki@iki.fi 2012.

# Bluetooth-laitteen yhdistäminen ei onnistu

Bluetooth-laitteeseen (kuten puhelimeen tai kuulokemikrofoniin) yhdistämisen epäonnistuminen voi johtua useista eri syistä.

# Yhteys on estetty tai yhteys ei ole luotettu

Tietyt Bluetooth-laitteet estävät oletuksena yhteydet tai vaativat asetusten muuttamista yhteyden luomiseksi. Varmista, että laite on asetettu hyväksymään yhteydet.

# Bluetooth-sovitinta ei tunnistettu

Tietokoneesi ei välttämättä ole tunnistanut Bluetooth-sovitintasi. Tämä voi johtua siitä, että sovittimen ajureita ei ole asennettu. Osa Bluetooth-sovittimista ei tue Linuxia, ja et välttämättä löydä niille toimivia ajureita. Tällaisissa tapauksissa lienee tarpeen hankkia toinen Bluetooth-sovitin.

# Sovitinta ei ole kytketty päälle

Varmista, että Bluetooth-sovitin on kytketty päälle. Avaa valikkopalkin Bluetooth-valikko ja tarkista, että Bluetooth on käytössä.

Varmista, että Bluetooth-sovitin on kytketty päälle. Napsauta Bluetooth-kuvaketta valikkopalkissa ja tarkista, ettei Bluetooth ole pois käytöstä.

# Laitteen Bluetooth-yhteys ei ole käytössä

Tarkista, että Bluetooth on käytössä myös laitteessa, johon yrität luoda yhteyttä. Jos esimerkiksi yrität yhdistää puhelimeen, varmista, että se ei ole lentokonetilassa.

# Tietokoneessasi ei ole Bluetooth-sovitinta

Useissa tietokoneissa ei ole Bluetooth-sovitinta. Voit ostaa sovittimen esimerkiksi USB-väylään, jos haluat käyttää Bluetoothia.