Ekaterina Gerasimova
kittykat3756@gmail.com
Michael Hill
mdhillca@gmail.com
Päästä muut katsomaan ja käyttämään työpöytääsi VNC-yhteydellä.
Timo Jyrinki
timo.jyrinki@iki.fi 2012.

# Jaa työpöytäsi

Muut henkilöt voivat tarkkailla ja käyttää tietokonettasi toiselta tietokoneelta etätyöpöydän hallintaohjelmalla. Määritä Työpöydän jakaminen -sovelluksen asetukset, jonka jälkeen työpöydän jakaminen on turvallista ja vaivatonta.

In the Activities overview, click the grid button in the dash and open Desktop Sharing.

Jos haluat antaa toisten katsella työpöytääsi, valitse Salli muiden käyttäjien katsella työpöytääsi. Tämä tarkoittaa, että muut voivat yrittää luoda yhteyden tietokoneeseesi ja katsoa, mitä näytölläsi tapahtuu.

Jos haluat antaa toisten hallita työpöytääsi, valitse Salli toisten käyttäjien hallita työpöytääsi. Turvallisuusasetuksista riippuen tämä voi antaa toisille mahdollisuuden liikuttaa hiirtä, ajaa sovelluksia ja selata tietokoneen tiedostoja.

# Turvallisuus

Ennen asetuksen muuttamista kannattaa miettiä, miten valinta vaikuttaa tietoturvaan.

## Vahvista pääsy koneellesi

Jos haluat valita, ketkä saavat luoda yhteyden työpöydällesi, valitse Hyväksy jokainen yhteys tietokoneeseen erikseen. Jos tämä asetus poistetaan käytöstä, sinulta ei kysytä, haluatko antaa toiselle yhteyden luomiseen.

Tämä valinta on oletuksena käytössä.

## Vaadi salasana

Valitse Vaadi käyttäjältä tämä salasana, jos haluat, että työpöytäyhteyden luominen vaatii tunnistautumisen. Jos et käytä tätä asetusta, kuka tahansa voi yrittää katsella työpöytääsi.

Tämä valinta on oletuksena pois käytöstä, mutta on erittäin suositeltavaa ottaa tämä käyttöön ja valita turvallinen salasana.

## Salli pääsy työpöydällesi internetin kautta

Voit sallia muiden kuin samassa paikallisverkossa olevien katsella työpöytääsi, jos reitittimessäsi on käytössä oleva tuki UPnP-yhteyskäytännölle. Valitse Määritä UPnP-reititin automaattisesti porttien avaamiseksi ja uudelleenohjaamiseksi, jos haluat käyttää UPnP-toimintoa automaattisesti. Voit myös halutessasi määrittää reitittimen asetukset itse.

Tämä valinta on oletuksena pois käytöstä.

# Näytä ilmoitusalueen kuvake

Jos haluat mahdollisuuden katkaista etätyöpöytäyhteyden, tämä asetus täytyy olla käytössä. Jos valitset Aina, kuvake on näkyvillä riippumatta siitä, että katseleeko joku työpöytääsi vai ei.

Jos tämä asetus ei ole käytössä, joku voi mahdollisesti käyttää tietokonettasi ilman että saisit tietää asiasta.