Gnomov projekat dokumentacije
gnome-doc-list@gnome.org
VPN vam omogućava da se povežete na lokalnu mrežu preko interneta. Saznajte kako da podesite VPN vezu.

# Povezivanje na VPN

VPN (ili Virtuelna lična mreža) je način povezivanja na lokalnu mrežu preko interneta. Na primer, recimo da želite da se povežete na lokalnu mrežu na vašem radnom mestu dok ste na službenom putu. Negde ćete naći vezu na internet (u hotelu) i zatim ćete se povezati na VPN vašeg radnog mesta. To će biti isto kao da ste se direktno povezali na mrežu na poslu, ali će stvarna mrežna veza biti preko internet veze hotela. VPN mreže su obično šifrovane da bi sprečile druge da bez prijavljivanja pristupe lokalnoj mreži na koju ste povezani.

Postoji veliki broj različitih vrsta VPN-a. Možda ćete morati da instalirate neki dodatni softver u zavisnosti na koju vrstu VPN-a se povezujete. Saznajte detalje veze od onoga ko je zadužen za VPN i vidite koji VPN klijent treba da koristite. Zatim, pokrenite program za instaliranje softvera i potražite paket Upravnika mreže koji radi sa vašim VPN-om (ako ga ima) i instalirajte ga.

Ako ne postoji Upravnik mreže za vašu vrstu VPN-a, verovatno ćete morati da preuzmete i da instalirate neki softver klijent od kompanije koja obezbeđuje VPN softver. Verovatno ćete morati da pratite malo drugačija uputstva kako biste ga osposobili za rad.

Kada uradite ovo, možete da podesite VPN mrežu:

Kliknite na ikonicu mreže na gornjoj traci i izaberite Podešavanja mreže.

Na spisku sa leve strane, kliknite na dugme + da dodate novu vezu.

Izaberite VPN na spisku sučelja, i kliknite Napravi….

Kliknite Dodaj i izaberite koju vrstu VPN veze imate.

Kliknite Napravi i pratite uputstva na ekranu, unoseći podatke kao što je vaše korisničko ime i lozinka, i tako redom.

Kada ste završili sa podešavanjem VPN-a, kliknite na ikonicu mreže na gornjoj traci, idite na VPN veze i kliknite na vezu koju ste upravo napravili. To će pokušati da uspostavi VPN vezu — ikonica mreže će se promeniti kako bude pokušavao da se poveže.

Na sreću, uspešno ćete se povezati na VPN. Ako do toga ne dođe, moraćete dvaputa da proverite VPN podešavanja koja ste uneli. Ovo možete da uradite klikom na ikonicu mreže, klikom na Podešavanja mreže i otvaranjem jezička VPN.

Da se isključite sa VPN-a, kliknite na ikonicu mreže na gornjoj traci i kliknite Prekini vezu ispod naziva vaše VPN veze.