Yleisiä neuvoja internetin käyttöön
Steven Richards
steven.richardspc@gmail.com
Timo Jyrinki
timo.jyrinki@iki.fi 2012.

# Internet ja turvassa pysyminen

Yksi syy, miksi käytössäsi on Linux, saattaa olla sen hyvä maine tietoturvan osalta. Linux on pysynyt osittain turvassa nykyisten suhteellisen vähäisten käyttäjämäärien seurauksena. Virukset on usein kohdennettu suosituimpiin järjestelmiin, kuten Windowsiin. Linux on turvallinen myös sen avoimen lähdekoodin mallin johdosta; asiantuntijat voivat muokata ja parantaa tietoturvaominaisuuksia.

Linux-asennuksesi turvallisuudesta huolimatta ohjelmistoissa on aina vikoja. Internet-käyttäjänä olet myös kohteena seuraaville uhkille:

Tietojenkalasteluyritykset (sivustot ja sähköpostit, jotka yrittävät hankkia arkaluonteista tietoa petoksen avulla)

Haitallisten sähköpostiviestien välittäminen

Paha-aikeiset ohjelmat (eli virukset)

Langattomien verkkojen salaustekniikoiden murtaminen

Edistä tietoturvaasi pitämällä nämä asiat mielessä:

Älä avaa sähköpostiviestejä, liitetiedostoja tai linkkejä, jotka on lähetetty tuntemattomien ihmisten toimesta.

Jos esimerkiksi verkkokaupan tarjous on liian hyvää ollakseen totta tai se pyytää arkaluonteisia tietoja, mieti kahdesti ennen kuin lähetät mitään arkaluonteista (esimerkiksi luottokorttitietoja) ja voivatko lähettämäsi tiedot mahdollisesti päätyä rikollisten käsiin (onko yhteys salattu?).

Älä suorita mitä tahansa sovelluksia ylläpito-oikeuksin, ja ole tarkkana etenkin sellaisten sovellusten kanssa, joita et ole käyttänyt aiemmin tai jotka eivät ole tunnettuja. Ylläpito-oikeuden antaminen kevein perustein on riskialtista.

Pidä auki vain niitä verkkoyhteyksiä, joita oikeasti tarvitset. SSH tai VNC -yhteydet voivat olla hyödyllisiä, mutta ilman asianmukaisia suojauksia altistavat myös hyökkäyksille. Harkitse tarvittaessa tietokoneesi suojaamista palomuurilla.