Splošni namigi za uporabo interneta
Steven Richards
steven.richardspc@gmail.com

# Varnost na internetu

Eden od vzrokov za uporabo Linuxa je robustna varnost po kateri je znan. En vzrok zakaj je Linux relativno varen pred zlonamerno programsko opremo in virusi je zaradi števila ljudi, ki ga uporabljajo. Virusi napadajo priljubljene operacijske sisteme kot je Windows, ki imajo ogromno število uporabnikov. Linux je zelo varen tudi zaradi njegove odprtokodne narave, ki strokovnjakom omogoča spreminjanje in izboljševanje varnostnih zmožnosti, ki so vključene v vsako distribucijo.

Kljub vsem ukrepom, da bi bila vaša namestitev Linuxa varna, ranljivosti vedno obstajajo. Kot običajen uporabnik na internetu ste še vedno izpostavljeni:

Lažnemu predstavljanju (spletišča, ki s prevaro poskušajo pridobiti občutljive podatke)

Posredovanje zlonamerne e-pošte

Programom z zlonamernimi nameni (virusi)

Nepooblaščenim oddaljenim/krajevnim omrežnim dostopom

Da bi ostali na spletui varni, se držite naslednjih namigov:

Ne odpirajte e-pošte, prilog ali povezav, ki so vam jih poslali neznanci.

V primeru da je ponudba spletišča predobra, da bi bila res, ali vpraša za občutljive podatke, ki se zdijo nepotrebni, dvakrat premislite kaj pošiljate in morebitne posledice, če te podatke dobijo tatovi identitete in drugi kriminalci.

Bodite previdni pri zagotavljanju skrbniških dovoljenj programom, še posebno tistim, ki jih še niste uporabljali ali programom, ki niso dobro znani. Dodeljevanje skrbniških pravic komurkoli/čemurkoli vaš računalnik postavi v visoko tvegan položaj.

Prepričajte se, da poganjate le nujne storitve oddaljenega dostopa. Poganjanje SSH ali VNC je lahko uporabno, vendar vaš računalnik pusti izpostavljen vlomu, če ni pravilno zavarovan. Razmislite o uporabi požarnega zidu za pomoč pri zaščiti vašega računalnika pred vlomom.