Шон Мек Кенс
shaunm@gnome.org
Повежите звучнике или слушалице и изаберите основни излазни звучни уређај.

# Користите друге звучнике или слушалице

Можете да користите спољне звучнике или слушалице са вашим рачунаром. Звучници се обично прикључују коришћењем кружног ТРС (шпиц, прстен, наглавак) прикључка или помоћу УСБ-а.

Ако ваши звучници или слушалице имају ТРС прикључак, само га прикључите у одговарајћу прикључницу на вашем рачунару. Већина рачунара има две прикључнице: једну за микрофоне а другу за звучнике. Потражите слику слушалица поред прикључнице. Звучници или слушалице прикључени на ТРС прикључницу ће обично бити коришћени по основи. Ако не, погледајте упутства испод за избор основног уређаја.

Неки рачунари подржавају вишеканални излаз за звучно окружење. Ови обично користе вишеструке ТРС утикаче, који су често кодирани бојом. Ако нисте сигурни који прикључак иде у коју прикључницу, можете да испробате излаз звука у подешавањима звука. Кликните на ваше име на горњој траци и изаберите Подешавања система, затим кликните Звук. У језичку Излаз, изаберите ваше звучнике са списка уређаја, затим кликните Провери звучнике. У прозору који ће се појавити, кликните на дугме за сваки звучник. Свако дугме ће одговорити свој положај само каналу који одговара том звучнику.

Ако имате УСБ звучнике или слушалице, или аналогне слушалице прикључене на УСБ звучну картицу, прикључите их на неки УСБ прикључак. УСБ звучници делују као засебни звучни уређаји, и мораћете да одредите који звучници ће бити коришћени као основни.

# Изаберите основни улазни звучни уређај

Кликните на ваше име на горњој траци и изаберите Подешавања система.

Отворите Звук и изаберите језичак Излаз.

Изаберите уређај са списка уређаја.