Να επιτρέπεται η χρήση τους υπολογιστή σας προσωρινά από τους επισκέπτες, χωρίς να πρέπει να τους δώσετε έναν κωδικό.
Έργο Τεκμηρίωσης GNOME
gnome-doc-list@gnome.org
Phil Bull
philbull@gmail.com
Shaun McCance
shaunm@gnome.org
Δημήτρης Σπίγγος
dmtrs32@gmail.com 2012
Φώτης Τσάμης
ftsamis@gmail.com 2009
Μάριος Ζηντίλης
m.zindilis@dmajor.org 2009 , 2010
Θάνος Τρυφωνίδης
tomtryf@gmail.com 2012

# Προσθήκη λογαριασμού επισκέπτη

Μπορείτε να δημιουργήσετε έναν λογαριασμό για επισκέπτες, άτομα που θα χρησιμοποιήσουν τον υπολογιστή σας μόνο σε σύντομη προσωρινή βάση. Ο επισκέπτης θα μπορεί να χρησιμοποιεί τα προγράμματα στον υπολογιστή σας, αλλά δεν θα μπορεί να προσπελάσει τα αρχεία σας, να αλλάξει τις ρυθμίσεις σας ή να εγκαταστήσει λογισμικό.

# Δημιουργήστε έναν λογαριασμό επισκέπτη:

Πατήστε στο όνομά σας στην πάνω γραμμή, έπειτα πατήστε στην εικόνα δίπλα στο όνομά σας για να ανοίξετε το παράθυρο λογαριασμοί χρήστη.

Πατήστε ξεκλείδωμα στην πάνω δεξιά γωνία και πληκτρολογήστε τον κωδικό σας για να κάνετε αλλαγές. Πρέπει να είστε διαχειριστής για να προσθέσετε λογαριασμούς χρήστη.

Στη λίστα των λογαριασμών στα αριστερά, πατήστε το κουμπί + για να προσθέσετε μια νέα σύνδεση.

Επιλέξτε τυπικός για τον τύπο λογαριασμού. Δεν θέλετε να δώσετε στον επισκέπτη πρόσβαση διαχειριστή. Έπειτα δώστε στον λογαριασμό ένα όνομα όπως επισκέπτης, ή οποιοδήποτε άλλο όνομα θέλετε. Το όνομα χρήστη θα συμπληρωθεί αυτόματα με βάση το πλήρες όνομα. Η προεπιλογή είναι προφανώς εντάξει, αλλά μπορείτε να την αλλάξετε, εάν θέλετε. Πατήστε δημιουργία όταν τελειώσετε.

Ο νέος λογαριασμός επισκέπτη θα επιλεγεί. Στο επιλογές σύνδεσης, πατήστε την ετικέτα ανενεργός λογαριασμός δίπλα στον κωδικό. Θα σας παρουσιαστεί ένα παράθυρο με επιλογές κωδικού. Από την πτυσσόμενη λίστα ενέργεια, επιλέξτε σύνδεση χωρίς κωδικό.

Πίσω στο παράθυρο λογαριασμοί χρήστη μπορείτε να πατήσετε την εικόνα δίπλα στο όνομα του χρήστη στα δεξιά για να ορίσετε μια εικόνα για τον λογαριασμό. Αυτή η εικόνα θα εμφανιστεί στο παράθυρο σύνδεσης. Το GNOME παρέχει μερικές φωτογραφίες παρακαταθήκης που μπορείτε να χρησιμοποιήσετε, ή μπορείτε να επιλέξετε τη δικιά σας ή να πάρετε μια εικόνα με την ιστοκάμερά σας.