Otvorite datoteke koristeći program koji nije osnovni za tu vrstu datoteke. Možete da izmenite i podrazumevani.
Kristofer Tomas
crisnoh@gmail.com
Šon Mek Kens
shaunm@gnome.org

# Otvorite datoteke drugim programima

Kada dva puta kliknete na datoteku u upravniku datoteka, biće otvorena osnovnim programom za tu vrstu datoteke. Istu možete da otvorite drugim programom, da potražite prgrame na mreži, ili da postavite osnovni program za sve datoteke iste vrste.

Da otvorite datoteku programom koji je drugačiji od osnovnog, kliknite desnim tasterom miša na datoteku i izaberite program koji želite iz vrha izbornika. Ako ne vidite program koji želite, kliknite Otvori drugim programom. Po osnovi, upravnik datoteka prikazuje samo programe za koje zna da mogu da rukuju datotekom. Da pregledate sve programe na vašem računaru, kliknite Prikaži ostale programe.

Ako još uvek ne možete da pronađete program koji želite, možete da potražite još programa klikom na Nađi programe na mreži. Upravnik datoteka će na mreži potražitipakete koji sadrže programe za koje se zna da rukuju datotekama ove vrste.

# Izmenite osnovni program

Možete da izmenite osnovni program koji je korišćen za otvaranje datoteka date vrste. Ovo će vam omogućiti da otvorite vaš omiljeni program kada kliknete dva pua da biste otvorili datoteku. Na primer, možda ćete želeti da se otvori vaš omiljeni muzički program kada dva puta kliknete na MP3 datoteku.

Izaberite datoteku vrste za koju želite da izmenite osnovni program. Na primer, da izmenite koji program se koristi za otvaranje MP3 datoteka, izaberite .mp3 datoteku.

Kliknite desnim tasterom miša na datoteku i izaberite Osobine.

Izaberite jezičak Otvori pomoću.

Izaberite program koji želite i kliknite Postavi kao osnovni. Po osnovi, upravnik datoteka prikazuje samo programe za koje zna da mogu da rukuju datotekom. Da pregledate sve programe na vašem računaru, kliknite Prikaži ostale programe.

Ako Ostali programi sadrže program koji ćete poželeti da koristite ponekad, ali ne želite da ga postavite za osnovni, izaberite program i kliknite Dodaj. Ovo će ga dodati među Preporučene programe. Nakon toga ćete biti u mogućnosti da koristite ovaj program tako što ćete kliknuti desnim tasterom miša na datoteku i izabrati ga sa spiska.

Ovo će izmeniti osnovni program ne samo za izabranu datoteku, već i za sve datoteke iste vrste.