Postavite sliku, boju, ili preliv kao pozadinu vaše radne površi.
Gnomov projekat dokumentacije
gnome-doc-list@gnome.org
Ejpril Gonzales
loonycookie@gmail.com
Natalija Ruz Lejva
nruz@alumnos.inf.utfsm.cl
Šon Mek Kens
shaunm@gnome.org
Andre Klaper
ak-47@gmx.net

# Izmenite pozadinu radne površi

Možete da izmenite sliku korišćenu za pozadinu vaše radne površi, ili da je podesite na jednostavnu boju ili preliv.

Kliknite na vaše ime na gornjoj traci i izaberite Podešavanja sistema.

Otvorite Pozadina.

Kliknite na sliku vaše trenutne pozadine u središtu.

Postoje prikazana tri izbora na vrhu:

Izaberite Pozadina da upotrebite jednu od mnogih profesionalnih slika pozadine koje se isporučuju uz Gnom. Neke pozadine su delimično providne i dopuštaju da boja pozadine bude vidljiva. Za ove pozadine, postojaće dugme za izbor boje u donjem desnom uglu.

Izaberite Slike da koristite neku od vaših fotografija iz fascikle sa slikama. Većina programa za upravljanje fotografijama tu čuva fotografije. Ukoliko želite da koristite sliku koja nije u fascikli sa slikama, ili koristite program Datoteke desnim klikom na datoteku slike i izaberite Postavi kao pozadinu, ili Preglednika slika otvaranjem datoteke slike i izborom Slika Postavi kao pozadinu radne površi.

Izaberite Boje da koristite čistu boju ili linearni preliv.

Podešavanja se primenjuju istog trenutka.

Prebacite se na prazan radni prostor da vidite čitavu radnu površ.