Приложници викија Убунтуове документације
Гномов пројекат документације
gnome-doc-list@gnome.org
Уверите се да су једноставна мрежна подешавања исправна и припремите се за неколико следећих корака решавања проблема.

# Решавање проблема бежичне мреже

Извршите проверу почетка везе

У овом кораку проверићете неке основне податке о вашој вези бежичне мреже. Овиме ћете да се уверите да ваш проблем умрежавања није изазван неким једноставним проблемом, као што је искључена бежична мрежа, и да се припремите за неколико следећих корака у решавању проблема.

Уверите се да ваш преносни рачунар није повезан на жичану интернет везу.

Ако имате спољни бежични прилагођивач (као што је УСБ прилагођивач, или ПЦМЦИА картица који се прикључују на преносни рачунар), уверите се да је чврсто уметнут у одговарајућем жлебу на вашем рачунару.

Ако је ваша бежична картица унутар вашег рачунара, уверите се да је бежични прекидач постављен на упаљено (ако постоји). Преносни рачунари често имају бежичне прекидаче које можете да укључите/искључите притиском на комбинацију тастера на тастатури.

Клините на иконицу мреже и уверите се да је Бежична подешена на УКЉ (I). Требате такође да проверите да Режим у авиону није укључен.

Отворите терминал, упишите nm-tool и притисните Унеси.

Ово ће приказати податке о вашим мрежним компонентама и стањима везе. Погледајте при дну списка података да ли постоји одељак који се односи на бежични мрежни прилагођивач. Подаци за сваки мрежни уређај су раздвојени редом цртица. Ако пронађете ред `State: Connected` (Стање: Повезан) у одељку за ваш бежични прилагођивач, то значи да ради и да је повезан на ваш бежични усмеривач.

Ако сте повезани на ваш бежични усмеривач, али још увек не можете да приступите интернету, ваш усмеривач није исправно подешен, или је ваш достављач интернет услуга (ИСП) наишао на теничке проблеме. Прегледајте ваш усмеривач и водич ИСП подешавања да се уверите да су подешавања исправна, или потражите помоћ од вашег ИСП-а.

Ако податак од nm-tool није указао да сте били повезани на мрежу, кликните Даље да наставите до следећег дела водича за решавање проблема.