Samostalno pokrenite programe za CD i DVD diskove, fotoaparate, muzičke uređaje, i ostale uređaje i medije.
Gnomov projekat dokumentacije
gnome-doc-list@gnome.org

# Otvorite programe za uređaje ili diskove

Možete da podesite da se odgovarajući program samostalno pokrene kada priključite uređaj ili umetnete disk ili medijsku karticu. Na primer, možete poželeti da se pokrene vaš upravnik fotografija kada priključite digitalni fotoaparat. Možete takođe i da isključite ovo, tako da se ne desi ništa kada nešto priključite.

Da odredite koji će se programi pokrenuti kada priključite razne uređaje:

Kliknite na vaše ime na gornjoj traci i izaberite Podešavanja sistema.

Izaberite Detalji Uklonjivi medijum.

Pronađite željeni uređaj ili vrstu medija, a zatim izaberite program ili radnju za tu vrstu medija. Pogledajte dole opis različitih vrsta uređaja i medija.

Umesto pokretanja programa, možete takođe da podesite tako da dati uređaj bude prikazan u upravniku datoteka. Kada se ovo dogodi, bićete upitani šta treba da se uradi, ili se ništa neće dogoditi samostalno.

Ako ne vidite uređaj ili vrstu medija koju želite da izmenite na spisku (kao što su Blurej diskovi ili čitači el. knjiga), kliknite Ostali mediji da vidite detaljniji spisak uređaja. Izaberite vrstu uređaja ili medija iz padajućeg spiska Vrsta i program ili radnju iz padajućeg spiska Radnja.

Ako ne želite da nijedan program bude otvoren samostalno, bez obzira šta priključite, izaberite Nikada ne pitaj ili ne pokreći programe nakon ubacivanja medija pri dnu prozora prenosivih medija.

# Vrste uređaja i medija

## Zvučni diskovi

Izaberite vaš omiljeni program za muziku ili program za izvlačenje zvučnih CD-a da upravlja zvučnim diskovima. Ako koristite zvučne DVD-ve (DVD-A), izaberite kako da ih otvorite u delu Ostali mediji. Ako otvorite zvučni disk u upravniku datoteka, numere će biti prikazane kao VAV datoteke koje ćete moći da pustite u bilo kom programu za puštanje muzike.

## Video diskovi

Izaberite vaš omiljeni video program za upravljanje video DVD diskovima. Koristite dugme Ostali mediji da podesite program za Blurej, HD DVD, video CD (VCD), i super video CD (SVCD). A DVD ili drugi video diskovi ne rade ispravno kada ih ubacite, pogledajte .

## Prazni diskovi

Koristite dugme Ostali mediji da izaberete program za zapisivanje diskova za prazne CD, DVD, Blurej, i HD DVD diskove.

## Fotoaparati i fotografije

Koristite padajući spisak Fotografije da izaberete program za upravljanje fotografijama koji će se pokrenuti kada priključite digitalni fotoaparat, ili kada ubacite medijsku karticu iz fotoaparata, kao što je CF, SD, MMC, ili MS kartica. Možete takođe samo da pregledate vaše fotografije koristeći upravnika datoteka.

Pod Ostali mediji, možete da izaberete program za otvaranje Kodakovih CD-a slika, kao što su oni koje ste možda načinili u prodavnici. To su obični CD diskovi podataka sa JPEG slikama u fascikli pod nazivom PICTURES.

## Muzički programi

Izaberite program za upravljanje bibliotekom muzike na vašem prenosivom muzičkom uređaju, ili sami rukujte datotekama koristeći upravnika datoteka.

## Čitači el. knjiga

Korisite dugme Ostali mediji da izaberete program za upravljanje knjigama na vašem čitaču el. knjiga, ili sami rukujte datotekama koristeći upravnika datoteka.

## Softver

Neki diskovi i prenosivi mediji sadrže softver koji je namenjen za samostalno pokretanje nakon ubacivanja medija. Koristite opciju Softver da odredite šta će se desiti nakon ubacivanja medija sa samopokretačkim softverom. Od vas će uvek biti zatraženo potvrđivanje pre pokretanja softvera.

Nikada ne pokrećite programe sa medija kojima ne verujete.