Se a tarxeta gráfica do seu computador non admite certas características, iniciarase unha versión máis básica do escritorio.
Proxecto de documentación de GNOME
gnome-doc-list@gnome.org
Fran Dieguez
frandieguez@gnome.org 2011, 2012.

# Que é o modo alternativo?

Se a tarxeta gráfica do seu computador non admite certas características, iniciarase unha versión máis básica do escritorio e verá unha mensaxe dicindo o que acontece. A isto denomínaselle modo alternativo, e permitiraslle usar GNOME no seu computador aínda que sen algunhas das súas características máis avanzadas.

Pode cambiar manualmente ao modo alternativo facendo o seguinte:

Prema sobre o seu nome na esquina superior dereita e seleccione Preferencias do sistema.

Prema Detalles en Sistema. É posíbel que precise desprazarse cara abaixo para ver esta opcion.

Prema Gráficos no lateral dereito.

Active a opción Forzar modo alternativo Acendido

Peche a sesión e iníciea de novo para desfrutar do modo alternativo.

A maioría das características que faltan no modo alternativo están relacionadas coa organización de xanelas e o inicio de aplicativos. Por exemplo, no lugar de ter unha vista de actividades, terá un Menú de aplicativos na parte superior da pantalla co que poderá iniciar aplicativos e unha lista de xanelas abertas na parte inferior da pantalla. Funcionar no modo alternativo non afecta ao número de aplicativos que poida executar, só cambia o aspecto do escritorio.

O feito de que se inicie no modo alternativo non significa necesariamente que a súa tarxeta gráfica non sexa o bastante boa para funcionar con GNOME, pode que se deba a que non ten instalados os controladores axeitados para a súa tarxeta gráfica. Se logra atopar mellores controladores gráficos para o seu equipo, é posíbel que poida executar a versión completa de GNOME.