Ekaterina Gerasimova
kittykat3756@gmail.com
Majkl Hil
mdhillca@gmail.com
Dopustite drugima da pregledaju i posreduju sa vašom radnom površi koristeći VNC.

# Delite radnu površ

Možete da dopustite drugima da pregledaju i upravljaju vašom radnom površinom sa drugog računara sa programom za pregled radne površi. Podesite Deljenje radne površi da dozvolite drugima da pristupe vašoj radnoj površi i da podese postavke bezbednosti.

U pregledu Aktivnosti, kliknite na dugme mreže u poletniku i otvorite Deljenje radne površi.

Da pustite druge da pregledaju vašu radnu površ, izaberite Dopusti ostalim korisnicima da vide moju radnu površ. Ovo znači da će neko drugi biti u mogućnosti da pokuša da se poveže na vaš računar i da pregleda šta se nalazi na vašem ekranu.

Da pustite druge da posreduju sa vašom radnom površi, izaberite Ostali korisnici mogu da upravljaju mojom radnom površi. Ovo može da omogući drugoj osobi da pomera vašeg miša, pokreće programe, i razgleda datotekena vašem računaru, u zavisnosti od bezbednosnih podešavanja koja trenutno koristite.

# Bezbednost

Vrlo je važno da razmotrite čitav obim svake bezbednosne opcije pre nego li je izmenite.

## Potvrdite pristup vašem računaru

Ako želite da budete u mogućnosti da odaberete da li ćete dozvoliti nekome da pristupi vašoj radnoj površi, izaberite Vi morate odobriti svaki pristup ovom računaru. Ako isključite ovu opciju, nećete biti upitani da li želite da dozvolite nekome da se poveže na vaš računar.

Ova opcija je unapred izabrana.

## Uključite lozinku

Da zahtevate da drugi ljudi koriste lozinku prilikom povezivanja na vašu radnu površ, izaberite Zahtevaj da korisnik unese ovu lozinku. Ako ne koristite ovu opciju, svako može da pokuša da vidi vašu radnu površ.

Ova opcija je unapred isljučena, ali biste trebali da je uključite i da postavite bezbednosnu lozinku.

## Dozvolite pristup vašoj radnoj površi preko Interneta

Ako vaš usmerivač podržava UPnP Internet protokol uređaja mrežnog prolaza i isti je uključen, možete da dozvolite drugim ljudima koji nisu na vašoj lokalnoj mreži da vide vašu radnu površ. Da omogućite ovo, izaberite Automatski podesi UPnP usmerivač da otvori i prosledi portove. Alternativno, možete ručno da podesite vaš usmerivač.

Ova opcija je unapred isključena.

# Prikažite ikonicu u obaveštajnoj zoni

Da biste mogli da isključite nekoga ko pregleda vašu radnu površ, potrebno je da uključite ovu opciju. Ako izaberete Uvek, ova ikonica će biti vidljiva bez obzira da li neko pregleda vašu radnu površ ili ne.

Ako je ova opcija isključena, moguće je da se neko poveže na vašu radnu površ bez vašeg znanja, u zavisnosti od bezbednosnih podešavanja.