Neki nalozi na mreži mogu biti korišćeni za pristup nekoliko usluga (kao kalendar i el. pošta). Možete da odredite koje od ovih usluga mogu da koriste programi.
Fil Bul
philbull@gmail.com

# Odredite kojim uslugama na mreži može da pristupi nalog

Neke vrste naloga na mreži vam dopuštaju da istim korisničkim nalogom imate pristup na nekoliko usluga. Na primer, Gugl nalozi obezbeđuju pristup kalendaru, el. pošti, kontaktima i ćaskanju. Možete poželeti da koristite vaš nalog za neke usluge, ali ne i za ostale. Na primer, možda ćete želeti da koristite Gugl nalog za el. poštu ali ne i za ćaskanje, jer imate drugačiji nalog na mreži koji koristite za ćaskanje.

Možete da isključite neke usluge koje su dostavljene svakim nalogom na mreži:

Otvorite podešavanja programa Nalozi na mreži iz pregleda aktivnosti.

Izaberite nalog koji želite da izmenite sa spiska na levoj strani.

Spisak usluga koje su dostupne sa ovim nalogom biće prikazane pod Koristi ovaj nalog za.

Isključite bilo koju uslugu koju ne želite da koristite.

Kada isključite uslugu za nalog, programi na vašem računaru neće više biti u mogućnosti da koriste nalog da se povežu na tu uslugu.

Da uključite uslugu koju ste isključili, vratite se na prozor Naloga na mreži i uključite je.